
SG: Ika-52 Anibersaryo ng muling-tatag na Partido Komunista ng Pilipinas, nagdiriwang ang malawak na masa 
ng sambayanang Pilipino sa mga tagumpay at pagsulong ng demokratikong rebolusyong bayan sa bansa. 
Binabati ng Partido sa Timog Katagalugan ang lahat ng rebolusyonaryo at masa sa buong kapuluan sa kanilang 
nakamit na mga tagumpay sa paglaban sa paghahari ng imperyalismo, pyudalismo at burukratang kapitalismo 


sa Pilipinas. 


Mataas na nagpupugay ang Partido sa rehiyon sa mga 
kadre at kasapi ng Partido, sa mga kumander at mandirigma 
ng Bagong Hukbong Bayan at sa rebolusyonaryong 
masa sa kanayunan at kalunsuran sampu ng mga bayani 
at martir ng rebolusyon dahil sa kanilang kagitingan at 
determinasyong isulong at ipagwagi ang demokratikong 
rebolusyon ng bayan sa Pilipinas. Nagpupugay din ang 
Partido sa lahat ng detenidong pulitikal na patuloy na 
nakikibaka para sa kanilang mga karapatan at paglaya sa 
likod ng mga rehas na bakal. Ang kanilang di-magagaping 
diwa ay hindi kailan man maaaring supilin at hadlangan 
ng anumang bilangguan. 


Iginagawad ng KRTK ang pinakamataas na pagpupugay 
kina Kasamang Julius Giron, Fidel V. Agcaoili, Randall 
Echanis, Eugenia Magpantay at Agaton Topacio--mga 
huwaran at matatapat na lider ng Partido na walang pag- 
iimbot na iniukol ang kanilang buhay para sa mithiin ng 
pambansang demokrasya at sosyalismo. 


Si Ka. Julius ay kagawad ng 
Komiteng Tagapagpaganap ng 
Komite Sentral, gumanap ng 
sentral na papel sa pagtawag ng 
Ikalawang Kongreso ng Partido 
at nahalal bilang isa sa mga 
pangalawang tagapangulo ng 
Komite Sentral, isang hors de 
combat at brutal na pinaslang 
ng mga pasista sa Baguio 
City. Si Ka. Fidel ay punong 
negosyador ng panel ng NDFP 
sa usapang pangkapayapaan 
sa GRP nang bawian ng buhay 
dahil sa malubhang sakit. Di 
natitinag ang matatag niyang 
pagdadala sa linya ng Partido sa 
usapang pangkapayapaan. 


Si Kasamang Randall ay nagsilbi bilang konsultant ng 
NDFP sa peace talks sa pagitan ng NDFP at gubyerno ng 
Pilipinas. Naging susi ang kanyang papel sa pagbalangkas 
ng mga mahahalagang probisyon sa Comprehensive 
Agreement on Social and Economic Reforms o CASER 
laluna sa bahagi ng Agrarian and Rural Development. 
Ginamit niya ang kanyang matagal na karanasan sa 
paglilingkod sa masang magsasaka upang maitaguyod ang 
kanilang interes at kapakanan sa nagaganap na usapang 
pangkapayapaan. Siya ang tumatayong tagapangulo ng 
Anakpawis Partylist nang siya ay walang-awang paslangin 
sa edad na 72 ng mga buhong na berdugo ng estado. 


Si Kasamang Eugenia Magpantay ay naglingkod bago 
magretiro bilang kagawad ng Komiteng Tagapagpaganap 
at Kawanihang Pampulitika ng Komite Sentral. Gumampan 
siya ng mahalagang papel sa paghahanda sa Ikalawang 
Kongreso ng Partido at nahalal siya bilang Pangkalahatang 
Kalihim ng Partido Komunista ng Pilipinas sa nasabing 

kongreso. Pinakamataas na parangal din 
ang ibinibigay ng Partido sa rehiyon sa 
asawa niyang si Kasamang Agaton Topacio, 
kagawad ng Komite Sentral bago nagretiro. 
Sila ay kapwa mga NDFP Consultant sa peace 
talks at protektado ng JASIG subali't brutal 
at pataksil na pinaslang ng mga pasista at 
mersenaryong tauhan ng rehimeng Duterte 
sa kabila ng kanilang katandaang gulang na 
69 taon, mahihina't sakitin at matahimik 
nang namumuhay bilang mga retiradong 
rebolusyonaryo. 


Nagpupugay din ang Partido sa rehiyon 
sa mga rebolusyonaryong martir sa Timog 
Katagalugan--kina Kasamang Bonifacio 
Magramo at Mario Caraig, kapwa kagawad 
ng Komiteng Tagapagpanap ng KRTK, Andrea 
Rosal, Dioscorro Cello, Noli Ciasico, Lorelyn 
Saligumba, Rona Jane Manalo, Dario Almonte 
at lahat ng iba pang mga kasama at masang 
nag-alay ng kanilang dakilang buhay para sa 
pagtatagumpay ng rebolusyon. 


Laging tatanawin ng Partido ang kanilang 
kabayanihan at walang kawangis na ulirang 
paglilingkod sa masa at rebolusyon na 
permanenteng maitatala sa kasaysayan ng 
rebolusyonaryong kilusan at paglaban ng 
mamamayan. 

Ang KALATAS ang opisyal na pahayagan 
ng rebolusyonaryong mamamayan ng Timog 
Katagalugan. Pinapatnubayan ito ng Marxismo- 
Leninismo-Maoismo. Inilalathala ito ng Partido 
Komunista ng Pilipinas (MLM) at ng Bagong 
Hukbong Bayan ng Timog Katagalugan. 


Inaanyayahan ng pamatnugutan ang mga 
mambabasa na mag-ambag sa pagpapahusay 
ng ating 5BsBpahayagan. Magpadala. ng 
mga komentaryo at mungkahi, balita at 
rebolusyonaryong karanasan ma maaaring 
ilathala sa ating pahayagan. Ito ay tumatanggap 


ng mga liham sa: 


O st.kalatas@gmail.com 


@ balikwastk.wordpress.com 


Higit sa anumang panahon, napakapaborable at hinog na hinog 
ang kalagayan sa pagrerebolusyon sa Pilipinas. Ang mga obhetibong 
salik para sa rebolusyon ay araw-araw na nililikha ng kronikong krisis 
ng malakolonyal at malapyudal na sistemang panlipunan sa Pilipinas 
at ng pangkalahatang krisis ng monopolyo-kapitalismo sa daigdig. Sa 
harap ng pandemyang Covid-19 na sumalanta sa mga ekonomya kapwa 
sa maunlad na mga bansang kapitalista, bagong nag-iindustrialisang 
mga bansa at atrasadong mga bayan, lalong nalantad ang kainutilan 
ng neoliberal na modelo nang “walang hanggang paglawak ng 
kapitalistang produksyon” gayundin ng pagiging bangkarote ng 
sistemang malakolonyal at malapyudal sa Pilipinas. 


Ang mga kundisyong ito na nag-aanak ng kahirapan at labis 
na paghihikahos ng masang anakpawis at iba pang inaapi't 
pinagsasamantalahang uri sa lipunan ay itinutulak na kumapit 
sa patalim, makibaka, maglunsad ng mga pangmasang aksyon at 
armadong paglaban para isulong ang kanilang interes at karapatan 
sa sariling pagpapasya sa ilalim ng mapaniil na sistemang panlipunan. 


Sa Pilipinas, isinusulong ng Bagong Hukbong Bayan ang armadong 
rebolusyon sa pamamagitan ng matagalang digmang bayan na nasa 
pamumuno ng Partido Komunista ng Pilipinas--isang demokratikong 
rebolusyong bayan na may sosyalistang hinaharap. Ito'y isang 
rebolusyon laban sa imperyalismo, pyudalismo at burukratang 
kapitalismo at para sa pagtatatag ng isang demokratiko, malaya 
at maunlad na lipunan na nakabatay sa pagkakamit ng hustisyang 
panlipunan para sa pinakamalaking mayorya ng populasyon-- 
sa masang anakpawis ng mga manggagawa't malamanggagawa, 
magsasaka at iba pang demokratikong uri't pwersa sa lipunang 
Pilipino. 

Sa mahigit limang dekada, matagumpay na lumawak at umugat ang 
rebolusyonaryong adhikain sa masa ng sambayanan sa kanayunan at 
kalunsuran. Dahil ito sa wastong pamumuno ng Partido Komunista 
ng Pilipinas at sa di masusukat na pagpapakasakit ng lahat ng mga 
proletaryong rebolusyonaryo. Sa masikhay na pagmumulat, pag- 
oorganisa at pagpapakilos sa masa, naging materyal na pwersa ng 
rebolusyon ang unibersal na teorya ng Marxismo-Leninismo-Maoismo 
(MLM) sa Pilipinas. Sa loob ng 52-taon ng buhay at kamatayang 
pakikibaka ng Partido, nabigyan ng pambansang anyo ang MLM 
sa Pilipinas na nilipos ng kolektibong karanasan ng nakikibakang 
mamamayan laban sa imperyalismo, pyudalismo at burukratang 
kapitalismo. 


Ngayon, malalim na nakaugat ang simulain ng pambansang 
demokrasya sa Bagong Hukbong Bayan at sa mga nakatayong 
pulang kapangyarihang pampulitika 
at rebolusyonaryong organisasyon 


ng mamamayan sa - kanayunan 
at sa kilusang lihim ng “mga 
manggagawa, malamanggagawa, 


kabataan, kababaihan at iba pang 
demokratikong mga uri at sektor sa 
kalunsuran. Nasa bag-as at gulugod ng 
armadong kilusang rebolusyonaryo at 
kilusang lihim na ito ang Partido para 
pamunuan, bigyan ng direksyon at 
malayong tanawin ang hinaharap ng 
kilusan at pakikibaka ng mamamayan. 

Nililikha ng Krisis ng Pandaigdig na Sistemang Kapitalista ang mga 
Kundisyon sa Rebolusyon 


M abilis na lumulubha ang krisis ng pandaigdig na 
sistemang kapitalista. Patuloy na umiigting ang 
lahat ng pangunahing kontradiksyon ng monopolyo- 
Ito ay ang kontradiksyon sa pagitan 
imperyalistang 
bansa, yaong sa pagitan ng mga imperyalistang 
kapangyarihan at inaaping mga mamamayan at 
bayan, yaong sa pagitan ng mga imperyalistang 
kapangyarihan at mga estadong naggigiit ng 
pambansang kasarinlan at sosyalismo, at yaong sa 
hanay ng mga imperyalistang kapangyarihan. 


kapitalismo. 
ng paggawa at kapital sa mga 


Matagal nang binabagabag ang 
pandaigdig na sistemang kapitalista 
ng krisis ng labis na produksyon. 
Nagresulta ito sa pagbagsak ng tantos 
ng tubo ng mga kapitalistang empresa 
sa sariling mga bansa. Humina ang 
produksyong panlipunan, tumumal 
ang pamilihan at bumagsak ang 
halaga ng mga kalakal. Inudyukan 
nito ang higit na paligsahan ng mga 
monopolyo-kapitalistang 5 rehimen 
para sa teritoryo, larangan ng 
pamumuhunan, suplay ng murang 
hilaw na materyal at murang lakas- 
paggawa. 


Rumurok ang krisis na ito sa 
mga gerang mapanakop, dalawang 
digmaang pandaigdig at BB mga 
gerang rehiyunal bilang resulta 
ng kumpetisyon at ribalan ng mga 
imperyalistang Bkapangyarihan sa 
teritoryo, impluensya, rekursong 
langis, larangan ng pamumuhunan, 
pamilihan ng labis na produkto, 
suplay ng murang hilaw na materyal 
at lakas-paggawa. Nagbunsod ng 
paulit-ulit na paghahati sa daigdig 
sa pamamagitan ng mga inter- 
imperyalistang digmaan at proxy war 
ang kumpetisyong ito sa pagitan ng 
mga imperyalistang kapangyarihan 
sa layuning palawakin at patigasin 
ang geopolitikal na kontrol sa saklaw 
ng kani-kanilang impluensya. 


Umiigting ang kontradiksyon sa 
pagitan ng paggawa at kapital sa loob 
ng mga imperyalistang bansa at yaong 
sa hanay ng mga imperyalistang 
kapangyarihan sa pagsahol ng krisis 
ng labis na produksyon bilang resulta 
nang biglang pagbagsak ng kita ng 
uring manggagawa at panggitnang 


uri sa loob ng mga imperyalistang 
bansa at sa kabuuan ng pandaigdig 
na sistemang kapitalista. Naliligalig 
ang masang manggagawa at ang 
lumiliit na panggitnang uri dahil sa 
kawalan ng trabaho, pagbaba ng kita, 
mataas na presyo ng mga batayang 
pangangailangan, paghihigpit ng 
sinturon at pagsupil sa kanilang 
mga demokratikong karapatan at sa 
lumalakas na sobinismo, rasismo at 
pasismo. 


Sa mga imperyalistang 
kapangyarihan, nagpapaligsahan ang 
US at China para sa muling paghahati 
ng mundo. Nagtatayo ang bawat 
isa ng sari-sariling alyansa sa iba 
pang imperyalistang kapangyarihan. 
Nagiging 8 kapakipakinabang ang 
tradisyunal na alyansa ng US, 
Europe at Japan sa mga multilateral 
na ahensya tulad ng IMF, World 
Bank at WTO at ang NATO at iba 
pang alyansang militar. Sa kabilang 
panig, ang China ay may malapit 
na relasyon sa Russia at pinalawak 
nila ang kanilang alyansa sa BRICS, 
Shanghai Cooperation Organization, 
BRICS Development Bank, ang Belt 
and Road Initiative at ang Asian 
Infrastructure Investment Fund. 


Iniiwasan ng mga imperyalistang 
kapangyarihan na tuwirang 
salakayin ang isa't isa dahil natatakot 
silang kapwa mawasak ng gerang 
nukleyar. Kaya naglulunsad sila ng 
mga proxy war kahit na tuwirang 
naglulunsad ng gerang agresyon 
ang US sa mga di maunlad na bansa 
sa Asia, Africa at Latin America. 
Napaunlad nila ang neokolonyal na 
pamamaraan para ipasa ang krisis 


sa mga atrasadong bansa habang 
kasabay na pinipiga ng supertubo 


ang sariling mga 5 mamamayan 
sa ilalim ng mga patakaran ng 
neoliberal na rehimen. Kahit na 
nagsisikap silang muling hatiin ang 
mundo, hindi pa umaabot ito sa 
pagsasalakayan para magdagdag at 
mapalawak ang pinagkukunan nila 
ng murang paggawa at hilaw na 
materyal, pamilihan, larangan ng 
pamumuhunan at impluwensya. 


Sa. mga. atrasadong bansa, 
pinakakawalan ng imperyalismong 
US at mga papet na rehimen 
ang pinakamasahol na anyo ng 
pananalakay at terorismo ng estado 
laban sa. mamamayan upang 
ipagpatuloy ang neoliberal na 
patakaran nang walang hanggang 
kasakiman. Sapul sa pagtatapos ng 
Ikalawang Digmaang Pandaigdig, ang 
inilunsad na mga gera at kampanya 
ng lagim ng US ay nagresulta sa 
20 hanggang 30 milyon namatay 
sa Korea, Indochina, Indonesia, 
Afghanistan, Iraq, Libya, Syria at sa 
marami pang bansa. 


Katambal ng  neoliberalismo, 
ipinatupad” 8 ng 5 imperyalismong 
US ang konserbatibong patakaran 
upang gamitin ang buong pwersa 
ng karahasan at pagbabanta para 
panatilihin ang hegemonyang kontrol 
sa daigdig sa ika-21 siglo. 


Subalit, sa bawat pagputok ng 
krisis ng imperyalismo ay nalilikha 
ang mga paborableng kundisyon 
sa rebolusyon at pagsulong ng 
mga kilusan para sa pambansang 
pagpapalaya sa mga kolonya at 


malakolonya ng mga monopolyo- 
kapitalistang rehimen. 


Ang Malaking Depresyon ng 
dekada 1930 ay humantong sa 
WWII na sa saligan, isang gerang 
inter-imperyalista kung saan 
naobligang ipaloob ng Allied Powers 
ang Unyong Sobyet sa alyansa upang 
talunin ang Axis Powers. Bilang 
resulta, sangkatlo ng sangkatauhan 
ang sumailalim sa pamamahala 
ng mga sosyalistang estado at 
lumaganap ang mga pakikibaka para 
sa pambansang pagpapalaya sa Asia, 
Africa at Latin America. 


Ngunit kaalinsabay nito, naging 
pinakamalakas na imperyalistang 
kapangyarihan ang US. Nakinabang 
nang husto ang US sa pagkawasak ng 
ekonomya ng iba pang imperyalistang 
kapangyarihan upang  maipataw 
ang kanyang hegemonya sa buong 
daigdig. Noong 1947, iprinoklama 
ng US ang Cold War sa likod ng anti- 
komunistang bandila para pigilan 
ang pag-usbong ng sosyalismo at 
mga kilusan para sa pambansang 
pagpapalaya. Inihain” nitong 
solusyon” ang.” neokolonyalismo 
bilang alternatibo sa proseso ng 
pambansang pagpapalaya mula sa 
kolonyalismo at imperyalismo. 


Sa maikling panahon, nakabawi 
ang Unyong Sobyet mula sa pinsala 
at pagkamatay ng mahigit 25 
milyong mamamayang Sobyet at 
sa pagkawasak ng 85 porsyento ng 
industriyal na kapasidad nito dahil 
sa pananalakay ng Nazi Germany. 


Muling ibinangon ng Unyong Sobyet 
ang produksyon sa walang kapantay 
na saklaw at nakahabol sa US sa 
pagpapaunlad ng teknolohiyang 
nukleyar upang ilagay ang huli sa 
patas na kakayahang nukleyar. 


Hindi nilutas ng WWII ang krisis 
ng monopolyo-kapitalismo sa 
daigdig. Inilantad lamang nito ang 
bulnerabilidad at pagiging likas ng 
krisis sa kapitalistang sistema. 


Ang saklaw ng malawakang 
pagkawasak sa mga pwersa sa 
produksyon na ginawa ng WW Il ay 
nagsadlak sa mas malalim na krisis ng 
pandaigdig na sistemang kapitalista. 
Upang simulan ang rekonstruksyon 
ng mga ekonomyang winasak ng 
digmaan, nagtipon sa Bretton Woods 
sa Estados Unidos ang 730 delegado 
ng 44 magkakaalyadong bansa 
sa pagtatapos ng digmaan noong 
1944 upang itatag ang isang bagong 
pandaigdig na pinansyal na kaayusan. 
Tinawag itong Bretton Woods 
Conference na layuning magkaroon 
ng istabilidad ang internasyunal na 
sistema ng pananalapi at tulungan 
ang mga bansang winasak ng 
digmaan na mabilis na makabangon. 


Sa nasabing kumperensya, 
pinalitan ng dolyar ang ginto bilang 
istandard sa palitan at bayaran. 
Naging representatibo ng halaga ng 
ginto ang dolyar ng US kung saan 
ipinirme sa USD 35 ang katumbas 
na halaga ng isang onsang ginto sa 
tantos sa palitan, at sa kahalintulad 
na paraan, itinali sa dolyar ng US ang 


halaga ng iba pang salapi sa upisyal na 
palitan. Sa sistemang ito na tinawag 
na sistemang Bretton Woods, ang 
dolyar at iba pang salapi ay maaaring 
ikumbert sa ginto bilang sukatan ng 
halaga sa palitan. Dahil pag-aari ng 
US ang mahigit kalahati ng reserbang 
ginto sa daigdig na katumbas ng 
574 milyong onsa sa pagtatapos ng 
WWII, inakala na ligtas at matatag 
ang sistemang ito. Ibig sabihin, 
ang dolyar ng US ay kasinghusay at 
kapareho din lang ng ginto bilang 
imbakan ng halaga (storage of value]. 


Samantala, nagpatuloy” 8ang 
pagsulong ng mga kilusan para 
sa pambansang pagpapalaya na 
humugot ng inspirasyon sa tagumpay 
ng Dakilang Rebolusyong Oktubre ng 
1917 sa Russia sa pamumuno ni Lenin 
at sa Rebolusyong Tsino noong 1949 
sa ilalim ni Mao Zedong. Magiting na 
nilabanan ng mamamayang Koreano 
ang pananalakay ng imperyalismong 
US tungo sa isang pagkakapatas 
noong 1953. Dinagukan naman ng 
matinding pagkatalo ng mamamayang 
Byetnames ang imperyalismong US 
noong 1975. Noong 1961, kumalas 
ang mamamayang Cubano sa saklaw 
ng impluensya ng US at naging 
inspirasyon ng mga sambayanan 
ng Latin Amerika na labanan ang 
imperyalismong US. Samantala, 
nagwakas ang rehimeng apartheid sa 
South Africa sa katapusan ng dekada 
1990. 


Sa harap ng panibagong pag-igting 
ng krisis ng imperyalismo, unilateral 
na idineklara noong Agosto 1971 
ni Richard Nixon, presidente ng US 
noon, na hindi na maaaring ikumbert 
ang dolyar ng US sa ginto. Tinawag 
ang serye ng pang-ekonomyang 
hakbang na ito bilang Nixon Shock. 
Ang dating sistemang Bretton Woods 
ay pinalitan ng madaling magbago- 
bagong halaga ng dolyar sa palitan 
(freely floating fiat currency). 


lbinunsod ang ganitong serye 
ng mga hakbangin sa pagbagsak ng 
bahagi ng US sa nalilikhang produkto 
sa daigdig mula 35 porsyento tungong 
27 porsyento matapos makabangon 
ang Germany at Japan mula sa pinsala 
ng digmaan sa pagitan ng 1950- 
1969. Higit pa, dagdag na naging 

salik ang negatibong balanse sa 
bayaran at lumalaking pampublikong 
pagkakautang ng US dahil sa gerang 
agresyon nito sa Vietnam at ang 
implasyon ng dolyar noong dekada 
1960. Sa panahong iyon (1971), 
ang tantos ng kawalang trabaho sa 
US ay umabot na sa 6.1 porsyento 
at ang tantos ng implasyon ay 5.84 
porsyento. 


Dahil wala nang pinagbabatayang 
depinidong halaga sa ginto ang 
dolyar ng US tulad ng iba pang salapi 
na nakatali sa dolyar ang palitan, 
maaari nang mag-imprenta kung 
gaano karaming salapi na nakikitang 
kailangan. Kung tutuusin, ang isang 
walang kwentang salaping papel ay 
salaping ipinataw ng gubyerno sa 
lipunan (fiat currency)--isang bagay 
na walang halaga tungo sa isang 
bagay na nagkaroon ng halaga dahil 
sa isang pampulitikang dekreto. 


Pinakawalan ng Nixon Shock ang 
malakihang ispekulasyon laban sa 
dolyar. Iniluwal nito ang pagiging di 
istable't di maaasahan ng floating 
currencies at ibayong paglubha ng 
krisis ng kapitalismo na humantong 
sa istagplasyon ng dekada 1970. 
Lumikha ito ng kawalang kaseguruhan 
sa pandaigdig na kalakalan at 
pamumuhunan. 


Hinawan ng Nixon Shock ang 
isang bagong sistemang pinansyal 
at pananalapi na nagbukas ng pinto 
sa papataas na pinansyalisasyon ng 
sistemang kapitalista at ispekulasyon 
sa pamilihan ng sapi (stocks). Ang 
pagsabog ng mga ekonomikong bula 
at mga nangyaring krisis pinansyal 
ay resulta nang walang rendang 
ispekulasyon at labis-labis na pag- 
abuso sa mga. instrumentong 
pinansyal kung saan ang yamang 
nalilikha sa 'mga pinansyal na 
transaksyon ay malayong-malayo 
na ang agwat sa katumbas nitong 
halaga ng mga nalilikhang yaman sa 
larangan ng produksyong panlipunan. 
Lumilikha ito ng artipisyal na yaman 
o bula na nakabatay sa ispekulasyon 
at ilusyon ng pangakong kasaganaan 
sa gitna ng malaganap na kahirapan 
at kagutuman ng marami. 


Ang pandaigdig na. krisis 


pinansyal ng 2007 at 2008 ang 
pinakamalubhang krisis sa pinansya 


sapul ng Malaking BB Depresyon 
ng dekada 1930. Iniluwal ito 
ng akumulasyon at mataas na 


tantos ng hindi makabayad ng 
mga umutang sa banko para sa 
pagbili ng bahay. Humantong ito 
sa mabilis na pagbagsak ng halaga 
ng mga pinansyal na instrumento 
at ang pagkalugi ng mga banko na 
namuhunan nang malaki sa mga ari- 
ariang ito. Sa kabila ng mga pagsisikap 
ng monopolyo-kapitalistang estado 
na sagipin sa pagkalugi ang mga 
dambuhalang banko para sawatain 
ang pagbagsak ng pandaigdig na 
sistemang pinansyal, ang krisis ay 
nasundan pa ng Malaking Resesyon 
at krisis sa pautang sa mga bansang 
kabilang sa European Union o EU. 


Bago pa ng panahong ito, 
nadagdag sa kumikitid na mundo ng 
pandaigdig na sistemang kapitalismo 
ang modernong rebisyunismo at 
sosyal-imperyalismong Sobyet 
pagkamatay ni Stalin noong 1953. 
Matapos magkudeta si Krushchov 
noong 1956, dinistrungka niya ang 
sosyalistang estado at ekonomyang 
Sobyet. Ipinagpatuloy naman ni 
Breznev ang higit na pagpapatatag 
ng monopolyo-burukratang 
kapitalismo at itinaguyod ang sosyal- 
imperyalismo. 


Samantala, magiting na 
ipinagtanggol at isinulong ni Mao 
ang pandaigdig na proletaryong 
rebolusyon laban sa modernong 
rebisyunismo at sosyal- 
imperyalismong Sobyet mula sa 
pagsisimula ng pang-ideolohiyang 
debate at paghihiwalay ng landas ng 
China at Unyong Sobyet noong 1959 
hanggang sa Dakilang Proletaryong 
Rebolusyong 5BPangkultura mula 
1966-1976. Subalit, di nagtagal 
matapos pumanaw si Mao noong 
1976, isinagawa ni Deng Ziaoping 
ang isang kontra-rebolusyanaryong 
kudeta laban sa mga proletaryong 
rebolusyonaryong Tsino at 
sosyalistang 8 estado ng. uring 
manggagawa. Ipinatupad ni Deng 
ang mga kapitalistang reporma at 
pagpapaloob sa China sa pandaigdig 
na sistemang kapitalista. 


Noong Disyembre 1991, bumagsak 
ang Unyong Sobyet at nalusaw ang 
mga rebisyunistang rehimen sa 
Eastern Europe na nasa saklaw ng 
impluensya ng una. Nakontrol ng 
burgesya ang lahat ng mga bansa sa 
blokeng Sobyet. Naging nagsosolong 
superpower ang imperyalismong 
US at pinunuan nito ang naiwang 
pugwang ng sosyal-imperyalismong 
Sobyet sa Eastern Europe, Central 
Asia, Middle “Fast at Africa. 
lprinoklama ng imperyalismong US 
ang pagkamatay ng sosyalismo at ang 
katapusan ng kasaysayan kaalinsabay 
nang walang hanggang pag-iral ng 
kapitalismo at liberal na demokrasya. 


Sa pagiging solong superpower, 
nasa pusisyon ang US na ipataw sa 
mundo ang patakaran ng neoliberal 
na globalisasyon at mga gerang 
agresyon sa Middle East (sa Iraq, 
Libya at Syria), sa Central Asia 
(Afghanistan) at sa mga bansang 
kanugnog o kadikit ng Russia (dating 
Yugoslavia, Georgia at Ukraine). 
Pinasaklaw nito ang NATO sa 
hangganan ng Russia at para sa 
pananalakay sa Central Asia. Labis 
na magastos ang mga gerang ito at 
pinalubha lamang ang problema 
na naging sanhi ng estratehikong 
paghina ng US mula kalagitnaan ng 
dekada 1970. 


Sapul nang maging nagsosolong 
superpower, gumasta ang US ng 
ilang trilyon para ilunsad ang walang 
katapusang gerang agresyon na 
mabilis na nagpalobo sa publikong 
utang nito. Subalit di nagresulta ang 
pagpapalawak na ito ng estableng 

pang-ekonomyang teritoryo ng US 
upang lutasin ang krisis ng labis 
na produksyon. Bilang resulta, 
pinahina mismo ng US ang ssarili 
sa pagpapalakas ng produksyon 
para sa gera, pagtatayo ng daan- 
daang base militar sa ibayong- 
dagat at paglulunsad ng mga gerang 
agresyon habang inaayudahan ang 
rekonstruksyon ng mga kapitalistang 
bansang winasak ng WWII. Ibayong 
lumubha ang krisis ng labis na 
produksyon. Bilang 8 8Bresulta, 
tinamaan ang US ng istagplasyon sa 
kalagitnaan ng dekada 1970. 


Upang lutasin ang problema 
sa istagplasyon, ipinatupad ng US 
ang neoliberalismo at pinasigla ang 
military-industrial complex para 
palakasin ang sandatahang lakas ng 
US at pagbentahan ng armas ang mga 
bansang oil-producing. Subalit di rin 
nilutas ng neoliberalismo ang krisis 
ng labis na produksyon at labis-labis 
na paggastang militar bilang ugat ng 
istagplasyon. 


Dahil sa pangangailangang 
patuloy na palawakin ang sariling 
pamilihan bunga ng lumalala at 
nagpapaulit-ulit na krisis ng labis 
na produksyon, ginawa nitong 
pangunahing partner ang China 
sa neoliberal na globalisasyon at 
ipinaubaya dito ang paglilipat ng 
mababang teknolohiya para sa 
manupaktura ng mga produktong 
pangkonsumo at ang malalaking 
pamilihan ng mga konsyumer sa US. 
Sa ganito, makapaglalaan ang US 
ng diin sa produksyon para sa gera, 
pinansyalisasyon ng ekonomya at 
tuwirang pamumuhunan sa China. 


Sa pag-integra sa China sa 
pandaigdig na sistemang kapitalista, 
ipinagpalagay ng US na makikinabang 
ito nang malaki sa dambuhalang 
pamilihan ng China. Sa halip, di 
sinasadya ng US na palalain pa lalo 
ang krisis ng labis na produksyon at 
tulungan ang paglakas ng China bilang 
bagong karibal na kapangyarihan. 
Sa kabilang banda, pinahina nito 
ang sariling manupaktura para sa 
konsumo at pagkawala ng trabaho 
ng milyon-milyong manggagawang 
Amerikano. Lumaki ang kita at 
sarplas ng China sa eksport habang 

dumanas ng pagkalugi ang 
US sa kalakalan. Mula sa 
pinakamalaking nagpapautang 
sa daigdig, naging 
pinakamalaking mangungutang 
ang US sa pagtatapos ng dekada 
1980. 


Pinahihirapan ang 
imperyalismong US ng sariling 
tigil na ekonomya, paghina 
sa. kumpetisyon ng mga 
produktong US, labis na gastos 
sa mga baseng militar ng 
US sa ibayong-dagat, walang 
katapusang gerang agresyon at 
mabilis na pagsirit ng pampublikong 
utang. Umabot sa di kukulanging 
USD 6 trilyon ang gastos sa mga 
gerang agresyong ito. 


Naging pangunahing 
kakumpitensya at karibal naman ng 
US ang China sa ekonomya at pulitika. 
Ambisyosong ipinatupad ng China 
ang Belt and Road Initiative para 
makawala sa padron ng pandaigdig 
na kalakalang pandagat na itinatag 
noong ika-16 na siglo ng mga 
dating kolonyal na kapangyarihan 
sa Kanluran. Kaalinsabay, nais 
nitong  dominahin ang rutang 
pandagat ng Indo-Pasipiko. Subalit 
seryoso ang problema ng China sa 
ekonomya mula sa gabundok nang 
di mabayarang pagkakautang ng mga 
lokal na gubyerno at korporasyon, ang 
mataas na resyo ng pampublikong 
utang sa GDP at ang mabigat na 
mga kasunduan sa mga dayuhang 
pautang ng China na bulnerableng di 
mabayaran. 


Sinuhayan ng neoliberal na 
patakaran ang maling palagay ng 
US na maaari nitong pabilisin ang 
walang hanggang  sentralisasyon 
at akumulasyon ng kapital sa 
kamay ng mga  monopolyong 
burgesya para diumano lumikha ng 
maraming trabaho ngunit sa totoo'y 
para gamitin lamang sa kanyang 
kapakinabangan ang pagbabawas 
ng buwis, pagpako sa sahod, 
pagbawas ng panlipunang benipisyo, 
pribatisasyon ng  mapagkikitaan 
na mga pag-aaring pampubliko, 
anti-sosyal at. 8Bkontra-kapaligirang 
deregulasyon at denasyunalisasyon 


ng mga ekonomya ng mga kliyenteng 
estado. Subalit, sa pagpapababa 
ng kita ng mga nagtatrabaho't 
nagkokonsumong publiko, pinakikitid 
lalo ang lokal na pamilihan at higit 
na pinalulubha ang krisis ng labis ng 
produksyon. 


Isa. pang 5s pamamaraan ng 
neoliberal na patakaran ay ang 
manipulasyon ng suplay ng salapi 
at tantos ng interes para pigilan 
ang implasyon o istagplasyon pabor 
lagi. sa monopolyo-burgesya sa 
pamamagitan ng pagpapalawak 
ng utang pampubliko at pagsadlak 
sa uring manggagawa sa higit na 
paghihigpit ng sinturon at pagbawas 
sa tunay na halaga ng sahod. 
Kaalinsabay, ipinapatupad ang mga 
hakbanging ligal at pulitikal para 
atakehin ang seguridad sa trabaho at 
supilin ang pag-uunyon at iba pang 
demokratikong karapatan. 


Sinasalamin ng krisis ng labis na 
produksyon ang walang pagkalutas 
ng kontradiksyon sa kapitalistang 
lipunan at sistema ng produksyon. 
Higit na nagiging mapaminsala at 
mapanibasib ang krisis na ito sa mga 
pwersa sa produksyon sa yugto ng 
monopolyo-kapitalismo kung saan 
ibayong nagiging malaganap ang 
karalitaan, kagutuman at paulit-ulit 
na pagkawasak ng kabuhayan ng 
malaking mayorya ng populasyon 
ng mundo habang sa kabilang dulo, 
nagpapasasa ang maliit na minorya 
sa karangyaan at natipong yaman na 
nagmula sa pagpiga sa produktibong 
paggawa ng masang manggagawa at 
anakpawis. 


Sa. kasalukuyan, ang isang 
porsyento ng pinakamayayaman sa 

mundo ay nag-aari nang katumbas 
sa mahigit dalawang ulit ng inaaring 
yaman ng 6.9 bilyong mamamayan. 
Ang mga bilyonaryo sa mundo ay higit 
ang pag-aaring yaman sa 4.6 bilyong 
katao na bumubuo sa 60 porsyento 
ng populasyon sa mundo. Samantala, 
mahigit kalahati ng sangkatauhan ay 
nabubuhay sa kulang sa USD 5.50 
bawat araw. Isa sa bawat lima ng 
258 milyong bata ang pinagkakaitang 
makapag-aral. Salaminan ito kung 
paano lumalaki nang lumalaki taon- 
taon ang agwat ng mga mahihirap at 
mayayaman sa kabila ng malalaking 
pagsulong sa syensya at paglawak ng 
produksyong panlipunan. 


Ang kapitalistang lipunan ay lintang 
nabubuhay sa dugo't pawis ng masang 
nagtatrabaho--isang parasitikong 
lipunan na patuloy na nirereprodyus 
ang kahirapan at grabeng paghihikahos 
sa hanay ng masang nagtatrabaho't 
pinagsasamantalahan. 


Ang mapagsamantala at mapang- 
aping kundisyong ito ang pumupukaw 
sa. mamamayan na maglunsad 
ng rebolusyonaryong paglaban. 
Kahit naging pinakamalakas na 
imperyalistang kapangyarihan ang 


US, hindi nito napigilan ang proseso 
ng dekolonisasyon sa mga kolonya at 
malakolonya. Patuloy na nagpupunyagi 
ang mga proletaryado at mamamayan 
sa matagalang digmang bayan sa 
Pilipinas, 


India, Kurdistan, Turkey, 


ba tala 


Palestine, Peru, Columbia at sa iba 
pang mga lugar. 


May mga gubyerno tulad ng 
Democratic People's Republic of Korea, 
Cuba, Vietnam, Venezuela at Syria na 
naggigiit ng pambansang kasarinlan at 
sosyalistang mithiin. Sinusuportahan 
sila ng kanilang mamamayan sa 
paglaban sa imperyalismong US. 


Sa kabilang banda, lumalawak 
at lumalakas ang mga ga-higanteng 
anti-imperyalistang kilusang protesta 
kapwa sa mga di maunlad at maunlad 
na mga bansa mula pa ng nagdaang 
taon bilang resulta ng bangkarote at 
malubhang krisis ng pandaigdig na 
sistemang kapitalista at ng mga lokal 
na naghaharing sistema. Ipinapakita 
nito na hindi na makapaghari sa 
dating paraan ang mga imperyalistang 
kapangyarihan at mga kliyenteng 
estado. Nangangahulugan ito ng 
pagtransisyon sa walang kapantay 
na anti-imperyalistang pakikibaka sa 
buong mundo at ang muling pagbangon 
ng pandaigdig mna - proletaryong 
rebolusyon mula sa naging mayor na 
pag-atras nito sapul 1976. 


Ang malalaki,  sustenido 7 at 
nagpapatuloy na mga protestang 
masa sa maraming bansa sa Europe, 
North America, Latin America, Asia 
at Africa ay naglalantad sa malalim 
na pagkamuhi: ng “mamamayan 
sa dinaranas nilang masahol na 
pang-aapi at pagsasamantala. 


Pambansang welga sa India na nilahukan ng higit 250 milyong mamamayan noong 


Nobyembre 26, 2020. 

Lumalaban ang uring manggagawa 
at mamamayan ng daigdig. 8Ang 
malawak na masa ng sambayanan ay 
nag-aaklas laban sa pinakamasahol 
na anyo ng imperyalistang pang- 
aapi at pagsasamantala tulad ng 
neoliberalismo, paghihigpit-ng- 
sinturon, diskriminasyon, pang-aapi 
sa mga katutubong mamamayan, 
pasismo, gerang agresyon at pagwasak 
sa kapaligiran. 


Sa India, 250 milyong magsasaka 
at manggagawa ang nagmartsa sa 
pambansang kabisera at iba't ibang 
bahagi ng bansa upang tutulan 
ang neoliberal na mga patakaran 
sa agrikultura ng pasista at maka- 
imperyalistang rehimeng Modi. Sa 
US, lumawak ang makapangyarihang 
kilusang Black Lives Matter sa gitna ng 
palpak na tugon ni Trump sa pandemya 
at pasista't rasistang hakbang kung 
saan umabot sa 26 milyon ang lumahok 
sa mahigit 7,000 mga pagkilos nitong 
Oktubre lamang. 


Sa Indonesia, daanlibong 
manggagawa ang naglunsad ng 3-araw 
na pambansang welga sa 60 lugar laban 
sa pagtanggal sa mga benipisyo ng 
mga manggagawa at pagbibigay-daan 
sa kontraktwalisasyon. Sa Thailand, 
umabot sa 100,000 ang nagprotesta sa 
lansangang para alisin ang absolutong 
kapangyarihan ng monarkiya. Sa Hong 
Kong, nagtuloy-tuloy ang protesta 
ng daanlibo din laban sa batas sa 
ekstradisyon na itinutulak ng China. 
Sa Israel at Lebanon, puo-puong libo 
ang nagrali laban sa bigong tugon ng 
kani-kanilang gubyerno sa pandemya, 
pagbagsak ng ekonomya sanhi ng 
lockdown at korapsyon. 


Nitong Nobyembre, 50,000 ang 
nagdemonstrasyon sa France laban 
sa brutalidad ng pulis at rasismo at 
pagtuligsa sa mapanupil na security 
bill ni Macron na nagbabawal sa 
pagkuha ng litrato at bidyo sa mga 
pulis at pagpapaigting ng paniniktik 
sa mamamayan. Nagpatuloy ang mga 
protesta kahit iniurong na ni Macron 
ang mapaniil na security bill. 


Mula pa Marso, naganap ang serye 
ng mga pagkilos ng mga maralita sa 
Brazil, Mexico, Colombia, Guatemala 
at Chile para sa ayuda, badyet sa mga 

serbisyong panlipunan at dagdag 
na suporta sa mga manggagawang 
pangkalusugan. BB Pinakamalaki ang 
naganap na martsa sa Chile na 
nilahukan ng 120,000 nagpoprotesta 
para sa karapatan ng kababaihan at 
pagkondena sa pagsirit ng presyo ng 
pagkain at tubig. Noong Nobyembre 
21, libo-libo ang nagprotesta sa 
Guatemala laban sa pagpasa ng 
Kongreso sa pambansang badyet na 
malaking nagkaltas sa badyet para 
sa kalusugan at edukasyon. Sinunog 
ng galit na galit na mamamayan ang 
isang bahagi ng gusali ng Kongreso. 


Kung susuriin, ang pinakahuling 
matarik na pagbulusok ng dati nang 
sadsad na pandaigdig na sistemang 
kapitalista ay sinindihan at nataon sa 
paglaganap ng pandemyang Covid-19. 


Nagresulta ito sa mga lockdown at 
iba pang mapanupil na hakbang 
sa maraming bansa. Nagluwal ito 
ng malawakang disempleyo ng 
masang anakpawis at pagtigil ng 
produksyon. Habang nagtitiis sa 
kasalatan sa kabuhayan at serbisyong 
panlipunan, hindi 8nakatatanggap 
ang mamamayan ng maaasahang 
serbisyong medikal dahil pinahina 
ang sistema ng pampublikong 
kalusugan ng pagpribatisa ng mga 
ospital at pagkaganid sa tubo ng mga 
kumpanyang pharmaceutical. 


Bago pa ang pagtama ng Covid-19, 
araw-araw, 10,000 ang namamatay 
dahil sa kulang ng akses sa abot- 
kayang serbisyong pangkalusugan. 
Bawat taon, 100 milyon katao ang 
naitutulak sa labis nma kahirapan 


dahil sa napakataas na gastos sa 
mga serbisyong pangkalusugan. Sa 
pananalasa ng pandemya, aabot na 
sa mahigit 79.8 milyon ang nagkasakit 
ng Covid-19 at mahigit 1.75 milyon 
na ang namamatay sa buong mundo 
nitong Disyembre 25. 


Ang krisis pang-ekonomya at 
panlipunan na pinalubha pa ng 
pandemya, ay mataas ang potensyal 
na sindihan ang mas malalaki at mas 
malaganap na mga protestang masa 
at rebolusyonaryong paglaban ng 
mamamayan sa buong mundo. Hitik 
ang mga kalagayan para sa rebolusyon 
at muling paglakas ng mga kilusan 
para sa pambansang pagpapalaya 
sa mga kolonya at malakolonya at 
sosyalismo laban sa imperyalismo at 
lokal na reaksyon. 


Ibayong Pinaiigting ni Duterte ang Krisis sa Lipunang Pilipino at 
Hinuhukay ang Sariling Libingan 


alang kasing-lubha at patuloy na binabayo ng kronikong 

krisis ng malapyudalismo at neokolonyalismo ang 
lipunang Pilipino. Ang krisis na ito ay sumpang nagsadlak sa 
mamamayang Pilipino sa labis na kahirapan, paghihikahos, 
Higit na pinasahol ito ng 
pagragasa ng pandemyang Covid-19 na nagwasak sa 
kabuhayan ng milyon-milyong Pilipino dahil sa palyadong 
pagtugon ng rehimeng Duterte at sa malupit na lockdown 
na ipinatupad ng kanyang gubyerno. 
maraming mga empresa at negosyo ang nagtiklop ng 
operasyon, daan-daang libong manggagawa ang nawalan 
ng trabaho, tumigil at naparalisa ang komersyo, milyon- 
milyong mamamayan ang dumanas ng pagkagutom habang 
ang gubyerno ay inutil sa paghahatid ng panagip na 
tulong at serbisyong pangkalusugan sa daan-daang libong 


kagutuman at pagkaatrasado. 


nagkakasakit ng Covid-19. 


Habang nagwawaldas ng pera ang 
gubyerno sa mga proyektong Build, 
Build, Build at sa gerang supresyon 
laban sa armadong rebolusyonaryong 
kilusan, abala naman ang mga 
ganid na upisyal sa mga ahensya ng 
gubyernong Duterte at ng AFP-PNP 
sa pagkurakot at pandarambong sa 
pondong nakalaan para sa Covid-19 
at ayudang pangkabuhayan para sa 
mamamayan. Ang buong nakapaligid 
na kampon at bulag na tagasunod 
ni Duterte na nasa mga ahensyang 
sibilyan tulad ng DOH, DSWD, 
DPWH, PCOO at sa militar tulad 

Dahil sa lockdown, 


ng DND, NTF-ELCAC at AFP-PNP ay 
buong kasakimang nag-aagawan sa 
madadambong na pondo na nakalaan 
para sa mamamayang sinasalanta ng 
pandemya. 


Nagpupuyos.”” ang. s5sdamdamin 
ng mamamayan sa kriminal na 
kapabayaan ng rehimeng Duterte 
at sa sibilyan-miltar na paksyon na 
nakapaligid kay Duterte. Hanggang 
ngayon--matapos ang siyam na 
buwang pananalasa ng pandemya-- 
ay wala pa ring naisasagawang 
Covid-19 mass testing. Nangangapa 
sa dilim ang DOH kung saan at 


paano magsisimula. 
rehimen ang paglaban sa pandemya. 
Ipinaubaya nito sa mga istupidong 
retiradong heneral ang task force sa 
paglaban sa Covid-19 sa halip na sa 
mga dalubhasang doktor at siyentista 


Inuuwido ng 


na may mataas na pagsasanay 
at kwalipikasyon sa paglaban sa 
epedemiko atpampublikong kalusugan. 
Labis itong umaasa sa militaristang 
solusyon sa halip na. solusyong 
medikal at syentipiko sa pagsawata 
sa pandemya. 8 Mas masahol pa, 
ginagamit ng rehimeng Duterte at ng 
NTF-ELCAC ang pandemyang Covid-19 

upang magpatupad ng malupit na 
mga pagbabawal at pagkontrol sa 
populasyon upang ibayong supilin 
ang demokratikong karapatan sa 
pamamahayag, pagpaparating ng 
mga hinaing at pagsusulong ng mga 
kahilingan para sa kagalingan ng 
bayan. 


Sa mga probinsya ng Timog 
Katagalugan, inutil ang mga pribado 
at pampublikong ospital sa pagbibigay 
ng serbisyo sa maraming pasyenteng 
nahawa at nagkasakit ng Covid-19. 
Bulok ang mga pasilidad at sobrang 
taas kung sumingil ang mga ito ng 
bayad para sa Covid-19 testing habang 
mabagal naman ang paghahatid ng 
serbisyo. Sa mga enklabo at sonang 
industrial, pinagtatrabaho ang mga 
manggagawa ng mga kapitalista nang 
walang ipinatutupad na mekanismo 
para protektahan silang di mahawaan 
ng bayrus sa pook-trabaho. Walang 
pasilidad sa paghihiwalay sa mga 
nahawa at nagkasakit ng Covid-19, 
walang hazard pay, hindi sagot ng 
mga kapitalista ang Covid-19 testing 
at walang ispesyalisadong klinika 
para tugunan ang pangangailangang 
medikal ng mga manggagawa. 


Ang krisis ng malapyudalismo 
at neokolonyalismo ay nakaugat sa 
atrasadong ekonomya ng bansa na 
nilulukuban ng imperyalismo--isang 
ekonomyang nakabatay sa pyudal at 
atrasadong sistema ng agrikultura 
at para sa pagluluwas ng hilaw na 
materyal at mga manupakturang 
bahagyang prinoseso na nakasandig 
naman sa importasyon ng mga 
komponente para sa asembli tulad 
ng sa electronics at pyesa ng mga 
sasakyan at makina. Wala itong 
saligang industria para sa produksyon 
ng makinarya at kagamitan sa 
produksyon. 


Ang malaking mayorya ng mga 
magsasaka. ay walang” sariling 
lupa at nagtatrabaho bilang mga 
tenante at manggagawang bukid o 
kinontratang paggawang-bukid na 
pakyaw at arawan. Konsentrado 
at monopolisado sa kamay ng 
malalaking burgesya-kumprador, 
panginoong maylupa't burukrata at 
mga kasosyong malaking negosyong 
dayuhan ang pag-aari at operasyon 

Magiting na nilabanan ng mga residente ng Sitio Buntog, Barangay Canlubang, 
Calamba, Laguna ang armadong goons ng Hacienda Yulo na nagpapalayas sa kanila 
mula sa kanilang lupang panirikan at taniman nitong Agosto. Litrato mula sa AMIHAN. 


ng malalawak na lupain para sa 
iba't ibang gamit na komersyal, 
industriyal, ekoturismo, residensyal, 
real estate at agrikultural laluna 
ng mga patanimang plantasyon ng 
cash crops na pang-eksport. Walang 
ipinatutupad na tunay na reporma sa 
lupa kundi mga huwad at pakitang- 
tao lamang para buhusan ng malamig 
na tubig ang masang magsasakang 
nag-aaklas. 


Dati nang sadsad ang ekonomya 
ng Pilipinas bago tumama ang 
pandemya. Subalit dahil sa maling 
pamamalakad ng rehimeng Duterte, 
lalo pang lumubha ang sitwasyon. 
Ang dati nang mataas na tantos 
ng kawalang trabaho ay higit pang 
sumirit dahil sa paghinto at pagbagal 
ng produksyon at manupaktura sa 
mga enklabo at sonang industrial 
sa bansa. Nagambala ang daloy 
ng komersyo dahil sa militaristang 
lockdown.. Nangabulok ang mga 
produktong agrikultural na hindi 
madala sa pamilihan sa tamang 
panahon. 


Walang sapat na ayuda at 
subsidyo ang rehimen sa agrikultura 
para pasiglahin ang produksyon at 
ibsan ang kahirapan sa kanayunan. 
Sa halip, ipinagpatuloy lamang nito 
ang liberalisasyon sa agrikultura at 
importasyon ng mga produktong 
agrikultural sa kapariwaraan ng 


masang magsasaka at lokal na 
produksyong agrikultural. Ang 
pagsasabatas ng Rice Tariffication 
Law ay ibayong sumira sa produksyon 
ng lokal na industriya ng palay at 
bigas na dati nang pinahihirapan ng 
mataas na gastos sa produksyon at 
bagsak ng presyo ng palay. Iniutos 
ni Duterte ang muling pagbubukas 
at pagpapalawak ng operasyon ng 
dambuhalang pagmimina at mga 
plantasyon sa bansa para diumano 
muling buhayin at pasiglahin ang 
bangkaroteng ekonomya. 


Sa kabilang banda, nalantad ang 
kawalang paghahanda ng bulok at 
korap na gubyerno nang tumama na 
ang pandemya. Lalong nahubad ang 
malaking bulnerabilidad ng sistema 
ng pampublikong kalusugan sa 
bangkaroteng pagharap nito sa banta 
ng pandemya: kawalan ng malayuang 
plano, kulang na kulang ng suplay 
ng testing kits at mga personal 
protective equipment (PPEs) para 
sa mga medical frontliners, kapos 
na mga imprastrukturang medikal 
at malaking kakulangan ng medical 
personnel sa mga pampublikong 
ospital na pinagtatrabaho 
sa. napakahabang oras kaysa 
karaniwan nang walang kaukulang 
kumpensasyon. Kahit ang hazard pay 
at ayuda sa mga medical frontliners ay 
iniipit at pinagkakait pa ng gubyerno. 
Ito na ang resulta ng pagpribatisa ng 

mga ospital dahil sa ipinatutupad na 
neoliberal na patakaran sa Pilipinas 
at ang kakulangan ng opurtunidad sa 
trabaho na nagtutulak sa maraming 
nasa. medical profession. na 
mangibang bansa para maghanap ng 
disenteng empleyo. 


Kabilang 8 ang Pilipinas s8 sa 
nangungulelat na bansa sa daigdig sa 
pagharap at pagkontrol sa Covid-19. 
Sa ginawang pag-aaral ng The Lancet, 
isang international medical journal, 
pang 66 ito sa 91 na mga bansang 
sinuri sa usapin ng pagsugpo sa 
Covid-19.. Ayon sa Japan Center 
for Economic Research (JCER), isa 
ang Pilipinas sa makararanas hindi 
lamang ng malalim na resesyon 
ngayong taon kundi ng mas matagal 
na paghilom ng ekonomyang sinira 
ng pandemya. Ayon sa JCER, 
inaasahang iimpis ng 8 porsyento 
ang GDP ng Pilipinas ngayong taon. 
Samantala, tinataya naman ng mga 
ekonomista na dadausdos ang GDP 
ng Pilipinas sa 8.5 hanggang 9.5 
na porsyento ngayong 2020, ang 
pinakamalaking pagkupis matapos 
ang WWIl. Nasa hanay ng Canada, 
India, Indonesia at US ang Pilipinas 
sa matinding tatamaan ng krisis sa 
medium term. Palulubhain pa ito ng 
paghina ng remitans mula sa mga 
OFW na mayor na pinagkikitaan ng 
reserbang dolyar ng bansa. 


Hanggang sa ngayon, walang 
matinong plano at programa ang 
gubyerno sa pag-andika ng bakuna 
para sa maramihang pagbabakuna 
sa populasyon. Wala itong inilaan na 
pondo sa pagbili ng bakuna at sa halip 
ipinauubaya sa pribadong sektor 


ang pagbili nito. Sa inaprubahang 
badyet ng gubyerno para sa taong 
2021, dinagdagan pa ang badyet ng 
NTF-ELCAC at militar para sa kanyang 
kontra-rebolusyonaryong gera 
habang binawasan pa ang badyet sa 
edukasyon at kalusugan. 


Patuloy na tumataas s ang 
kagutuman sa Pilipinas. Sa SWS survey 
noong Setyembre, aabot sa sangkatlo 
(1/3) ng mga pamilyang Pilipino o 7.6 
milyong sambahayan ang walang 
sapat na makakain. Kabilang dito ang 
2.2 milyong pamilya na nakararanas 
ng matinding pagkagutom. Ito 
na ang pinakamataas sa lahat ng 
panahon. Patuloy na tumataas ang 
bilang ng mga pamilyang nagugutom 
sapul Mayo matapos ipailalim ang 
bansa sa malupit na lockdown. 


Ayon naman sa UN Food and 
Agriculture Organization, humigit- 
kumulang sa 59 milyong Pilipino ay 
nakakaranas ng kawalang seguridad 
sa pagkain sa pagitan ng 2017-2019. 
Ito na ang pinakamataas sa Southeast 
Asia. Bukod sa epekto ng SARS- 
CoV-2 virus, mas ibayong pinagrabe 
pa ang kagutuman sa bansa ng mga 
tumamang bagyo sa nakaraang mga 
buwan na sumira sa mga pananim at 
puo-puong libong mga kabahayan. 


Ang krisis ng malapyudalismo 
at neokolonyalismo ay nag-aanak 
ng pasismo. Umabot na ito sa 
panibagong katindihan para hindi 
na makapaghari sa dating paraan ng 
burges-demokrasyang pagpapanggap 
ang lokal na mga naghaharing- 
uri sa Pilipinas--ang malalaking 
burgesya-kumprador, 78978“panginoong 
maylupa't burukratang kapitalista. 
Pinaglalagablab pa 
ang krisis ng lokal 
na naghaharing 
sistema sa 
Pilipinas ng krisis 
ng pandaigdig 
na sistemang 
| kapitalista. 


Kasuklam- 
suklam ang 
rehimen sa 
ginagawang 
panggigipit ng 
mersernaryong 


tropa nito sa masang magsasaka at 
mga katutubong mamamayan tuwing 
naglulunsad ng mga operasyong 
militar sa kanayunan. Binabawalan 
ng mga tropa ng AFP at PNP ang 
masa na pumunta sa kanilang mga 
kaingin at sakahan, hinaharang nila 
ang pagpasok ng pagkain at panagip 
na ayuda ng mga independyenteng 
entidad at makataong organisasyon 
na nagsasagawa ng mga relief 
operations lalo sa panahon ng 
pagtama ng mga kalamidad at bagyo. 
Ganito ang karaniwang nararanasan 
ng mga mamamayang Batanguefo 
nang pumutok ang bulkang Taal at 
ng mamamayan ng North Quezon, 
Bondoc Peninsula, Mindoro at Rizal 
matapos tumama ang magkakasunod 
na bagyong Quinta, Rolly at Ulysses 
sa rehiyon. 


Naghahasik ang mersenaryong 
AFP-PNP ng takot sa mga residente 
tuwing naglulunsad ito ng mga 
operasyong militar. Ginagawa ng 
mga pasista ang pagkontrol sa 
populasyon at suplay ng pagkain. 
Iniipon ang “mga  suspetsadong 
suporter ng kilusan at isinasailalim sa 
imbestigasyon, pagbabanta at samu't 
saring panggigipit at pagpatay. 
Nagsasagawa sila nang walang 
habas na pambobomba at walang- 
piling pamamaril para takutin ang 
mga taumbaryo at gambalain ang 
kanilang mapayapang pamumuhay. 
Sa dulo, sapilitan nilang pinasusuko 
ang mga sibilyan at ipiniprisinta sa 
media bilang mga sumukong NPA. 
Sa ganito, nagagawa ng mga upisyal 
militar na kurakutin ang pondo sa 
E-CLIP attumanggap ng promosyon sa 
serbisyong militar sa kapariwaraan ng 
karaniwang mamamayan. Kinokopo 
din ng mga upisyal ang pabuya sa 
mga napapaslang at nadadakip nilang 
personahe ng Partido at NPA na may 
malaking patong sa ulo. 


Nakadeploy sa Timog Katagalugan 
ang katumbas ng pinagsamang pwersa 
ng humigit-kumulang sa 28 batalyon 
ng AFP, PNP at CAFGU na ginagamit 
sa kontra-rebolusyonaryong gera 
ni Duterte. Sa saklaw ng mga 
larangang gerilya ng Mindoro, 
Quezon, Rizal at Palawan, halang 
ang kaluluwa ng mersenaryong AFP 

at PNP sa pagmamalabis at pang- 
aabuso sa masang magsasaka at 
katutubo. Nililinlang silang dumalo 
sa mga pagpupulong para diumano 
mamigay ng ayuda sa ilalim ng 
social amelioration program ng 
rehimen para lamang magulantang 
sila sa bitag ng pagpapasuko at 
pagpaparada sa kanila bilang mga 
sumukong NPA at suporter ng 
rebolusyonaryong armadong kilusan. 
Ang mga tumatangging pumirma sa 
kasulatan ng pagsuko ay binabantaan 
na kakasuhan at ikukulong. 


Samantala, inuudyukan ni Duterte 
at NTF-ELCAC na lapastanganin 
ng mga pasista at mersenaryong 
tropa ang bangkay ng mga NPA 
na.”  napapaslang sa 7 labanan. 
Pinagkakaitan din ng militar ng 
disenteng libing ang mga martir 
ng rebolusyon. Walang habas ang 
pagpaslang sa mga hors de combat 
sa tabing ng gasgas nang kwento 
na “nanlaban habang isinisilbi sa 
kailaliman ng gabi ang mandamiento 
de aresto”. Kinakastigo, pinahihirapan 
at pinasusuot sa butas ng karayom ng 
mga pasista at mersenaryo ang mga 
kapamilya sa paghahanap at pagkuha 
sa labi ng kanilang mahal sa buhay at 
ipinagkakait sa kanilang maipagluksa 
ang mga ito. Ganito ang kanilang 
ginawa sa labi ng mga nasawi sa 
labanan na tinaguriang Kalayaan 
2 at 3, Palawan 5 at Aguas 4 at sa 
mga hors de combat tulad sa kaso 
nina Julius Giron at Dra. Lourdes Tan 
Torres, Mario Caraig, Randall Echanis, 
mag-asawang Eugenia Magpantay 
at Agaton Topacio, at ng kabilang 
sa Antipolo 3 at reyd sa Baras, Rizal 
kung saan kasama sa pinaslang ng 
mga pasista ang 5 sibilyan. Ang mga 
nabanggit ay ilan lamang sa malinaw 
na mga paglabag sa CARHRIHL at 
internasyunal na makataong batas 
na sumasaklaw sa mga panloob na 
armadong labanan at gera sibil. 


Sa pagpapatindi ng pasismo ng 
estado lalo lamang lumalalim ang 
krisis ng naghaharing sistema. Ang 
kabiguan at pagiging bangkarote ng 
neoliberal na globalisasyon at lokal 
na naghaharing sistema sa maraming 
mga bansa ay nagbigay daan sa 
pag-akyat sa kapangyarihan ng mga 


ultra-Kanan at populistang rehimen 
sa Europe, Asia at kontinenteng 
America. Ang mga ultra-Kanan at 
populistang rehimeng ito ay sumakay 
sa popular na agos at kagustuhan 
ng mamamayan na repormahin ang 
depektibong istruktura ng pulitika, 
ekonomya at lipunan ng kani- 
kanilang bansa. Sa ganito, umakyat 
sa kapangyarihan si Trump sa US at si 
Duterte sa Pilipinas na nangampanya 
sa likod ng plataporma ng pagbabago 
para sa nakararami. 


Nakuha ni Duterte ang suporta ng 
mamamayan at nanalo sa eleksyong 
pampanguluhan noong 2016 sa 
likod ng pagpapanggap na “Kaliwa” 
at “sosyalista” at “anti-oligarko”. 
Sumakay si Duterte sa likod ng 
popular na sentimiyento laban sa 
korapsyon, iligal na droga at mga 
pangako para sa makabuluhang 
repormang panlipunan. Ganito 
ipininta ni Duterte ang sarili sa 
mamamayan bilang unang “Kaliwang 
presidente”. 


Subalit tulad ng mga 
demagohikong lider at pulitiko, hindi 
naging matagal ang pagkalantad 
ni Duterte bilang pasista, korap, 
kriminal, anti-mamamayan at 
papet ng imperyalismo. Kaagad na 
nalantad ang pekeng postura ng 
“nagsasariling patakarang panlabas” 
ni Duterte sa harap ng paghamon ng 
China sa West Philippine Sea. Kahiya- 
hiya ang pagiging lampa ni Duterte 
na itaguyod at ipagtanggol ang 
soberanya at teritoryal na integridad 
ng Pilipinas sa West Philippine Sea 


MLIKATAN 
BA RISES 


alinsunod sa naipanalong kaso ng 
bansa sa UNCLOS. Tupi at bahag 
ang buntot ni Duterte sa harap ng 
pagtatayo ng China ng mga artipisyal 
na istrukturang militar sa mga bahura 
sa Spratly Islands at pag-okupa nito 
sa Scarborough Shoal gayundin ang 
pagdambong ng China sa patrimonial 
asset ng bansa na nasa exclusive 
economic zone ng Pilipinas sa Recto 
Bank. 


Pawang postura din lang ang 
anti-US na diskurso ni Duterte sa 
mga internasyunal na porum sa 
panahon ni Obama. Nang umakyat 
sa kapangyarihan si Trump, kaagad 
nagbago ng timpla si Duterte matapos 
makatanggap ng ayudang militar 
mula sa US. Kapalit ito ng pangako 
ni Duterte kay Trump na wawakasan 
ang “rebelyon” ng CPP-NPA-NDFP 
bago matapos ang kanyang termino. 
Sa katunayan, namamangka sa 
dalawang ilog si Duterte sa pagkuha 
ng pabor kapwa sa US at China. 


Sa pagkaupo pa lamang, inilunsad 
nya ang madugong gera laban sa 
iligal na droga na kumitil sa humigit- 
kumulang sa 30,000 pinaghihinalaang 
maliliit na adik at tulak ng droga 
habang nakakapamayagpag nang 
libre ang mga druglord na malapit 
sa angkang Duterte. Hindi naglaon, 
kanyang itinuon ang 75 pekeng 
kampanyang kontra-iligal na droga 
sa pagtarget sa mga aktibista't 
organisador ng progresibong mga 
organisasyon sa mga maralitang 
komunidad. 

Nang bumagsak ang usapang 
pangkapayapaan sa pagitan ng GRP 
at NDFP bunga ng malawakang 
paglabag ng pasistang AFP sa 
ceasefire, inilunsad ni Duterte ang 
total war laban sa rebolusyonaryong 
armadong kilusan pagkaraang ilabas 
ang sunod-sunod na - kautusan 
na tumatapos sa peace talks at 
nagtuturing sa CPP-NPA-NDFP 
bilang mga teroristang organisasyon. 
Pagkaraan, ipinailalim nito ang 
buong Mindanao sa Batas Militar at 
pinakawalan ang malupit at mabagsik 
na gera laban sa rebolusyonaryong 
kilusan at mamamayan sa kanayunan. 
Tuluyan nang napinid ang pinto at 
mga pagsisikap para sa paghahanap 
ng pulitikal na solusyon upang 
tapusin ang gera sibil sa Pilipinas at 
makamit ang isang pangmatagalang 
kapayapaan batay sa katarungan at 
hustisyang panlipunan. 


Kaalinsabay, nagsagawa ito 
ng gerang henosidyo laban sa 
mamamayang Bangsamoro sa likod 
ng bandilang anti-terorismo at 
ekstremistang Islam. Ipinag-utos ang 
pagpulbos sa Marawi City, ang sentro 
ng pananampalatayang lslam sa 
katimugan ng bansa. Higit kalahating 
milyong mamamayang Bangsamoro 
ang naging biktima ng pagkawasak 
ng tirahan, sapilitang pagpapalikas, 
nawalan ng hanapbuhay, iligal na 
pang-aaresto, tortyur, pagkulong, 
pagmamalupit at pagpatay. 


Pinag-iibayo ni Duterte 
ang 5 8 kanyang  gerang 5 kontra- 
rebolusyonaryo sa ngalan diumano 
ng anti-komunismo at anti-terorismo. 
Binuhusan ng rehimen ng pondo ang 
militar at pulis para supilin ang lahat 
ng klase ng oposisyon--nagmumula 
man ito alinman sa mga progresibo 
at demokratikong organisasyon ng 
mamamayan, simpleng mga kritiko 
o burges na oposisyon at kalaban 
sa pulitika't negosyo ng kanyang 
pamilya't mga kroni. 


Isinabatas ng rehimen ang higit 
na mabagsik na Anti-Terror Law o 
Republic Act 11479 upang supilin 
ang lahat ng klase ng oposisyon sa 
gubyernong Duterte. 58 Pinormalisa 
lamang ng batas na ito ang dati nang 


i MASTERMIND 


umiiral na di deklaradong Batas Militar 
sa bansa at ang paghahari-harian ng 
sibilyan-militar na junta sa Pilipinas 
na nasa tuktok at nakakubabaw sa 
diumanong sibilyang awtoridad. Ang 
mga anti-komunistang panatiko sa 
NTF-ELCAC at AFP ang pinakabisyoso 
sa pagpapakalat ng pekeng balita, 
pang-uupat at demonisasyon 
sa mga progresibo, aktibista at 
armadong rebolusyonaryong 
kilusan. Walang pakundangan nilang 
pinasaklaw ang anti-komunista at 
anti-rebolusyonaryong panunugis 
hanggang sa mga aktibista't ligal 
na mga samahang progresibo at sa 
mga kinatawan nila sa Kamara na 
tinatatakan ni Duterte na “ligal na 
mukha” ng CPP-NPA-NDFP. 


Nagsisinungaling ang rehimen 
at. NTF-ELCAC sa. pagbunton 
ng sisi. sa. CPP-NPA-NDFP sa 
pananatiling atrasado ng 
malakolonyal at malapyudal mna 
Pilipinas. Pinagtatakpan nito ang 
maraming taon nang kurapsyon 
at pandarambong ng lokal na 
naghaharing-uri sa ekonomya 
ng bansa, ang bisyosong siklo ng 
kahirapan at pagkaganid ng mga nasa 
kapangyarihan, ang paninikluhod 
sa dayuhang kapangyarihan, at 
ang kawalan mismo ng saligang 
industriyalisasyon “at tunay na 
reporma sa lupa sa bansa. Ang mga 
ito ang tunay na sanhi at ugat ng 
kahirapan at pagiging atrasado ng 
Pilipinas. 

Binibilog ng mga ahente sa say- 
ops ng rehimen at mismong ni 


0 MAMAMATAY-TAO 


ang 


Duterte ang mamamayang Pilipino 
na paniwalain sa isa diumanong 
grandyosong sabwatan ng mga 
rebolusyonaryo, progresibo at burges 
na oposisyon para ibagsak ang 
kanyang gubyerno. Sinusuhayan ng 
nilubid na istoryang ito ang masugid 
na red-tagging at pagbuhay sa anti- 
komunistang panunugis at red- 
baiting sa panahon ng McCarthyismo 
ng dekada 1950 sa US at ng katumbas 
nitong Committee on Anti-Filipino 
Activities (CAFA) sa Kongreso ng 
Pilipinas. Pinakamasugid ang NTF- 
ELCAC at mga ahente't trol/ ni Duterte 
sa pag-aakusa na mga komunista 
at NPA ang mga progresibong 
personahe at organisasyon na nasa 
ligal na oposisyon nang walang 
ipiniprisintang ebidensya bilang 
pasakalye sa gagawin pang mas 
bisyosong demonisasyon hanggang 
likidasyon katulad ng maraming 
biktima na unang isinailalim sa red- 
tagging bago brutal at pataksil na 
pinaslang ng mga death squad ng 
rehimen na nasa militar at pulisya. 


Sa likod ng  red-tagging, 
pinapakana ni Lorenzana at ng 
NTF-ELCAC ang  diskwalipikasyon 
ng mga progresibong partylist sa 
Kamara. Maitim na pakana ito para 
mapapatalsik sa Kamara ang mga 
kinatawan ng progresibong oposisyon 
at upang tuluyan nang alisan ng boses 
ang sambayanan sa lehislaturang 
dati nang monopolisado ng mga 
kinatawan ng lokal na naghaharing- 
uri ang kontrol sa reaksyunaryong 
Kongreso. Dati nang nagkukumpulan 

sa Senado at Kamara ang mga kadikit 
na alyado at kroni ni Duterte na 
nanalo sa mid-term election ng 2019 
dahil sa manipulasyon ng makinarya 
sa pandaraya ng rehimen sa Comelec. 


Tinik sa kanilang lalamunan 
ang mga nanalong Kongresista na 
kinatawan ng mga progresibong 
partylist na malakas na sinuportahan 
ng mga mamamayan sa kabila 
ng masinsing ”7anti-komunistang 
kampanya ng paninira at 
demonisasyon ng AFP at mga 
panatikong BBDutertards. Kaya 
pinakikilos ni Duterte ang buong 
makinarya ng estado para linisin 


ang Kongreso sa mga progresibong 
kinatawan ng bayan para alisin 
ang anumang magiging hadlang sa 
pagtatatag ng lantad ng pasistang 
diktadura sa bihis ng pederalismo o sa 
paraan ng kudetang konstitusyunal. 


Subalit habang patuloy na 
pinakakawalan ng rehimeng Duterte 
ang pasismo at terorismo ng estado 
sa pagsupil sa lehitimong pagtutol 
ng sambayanang Pilipino, lalong 
iniluluwal ang mga. kundisyon 
sa. popular na paglaban ng 
pinakamalawak na hanay ng mga 
mamamayan laban sa tiranya ni 
Duterte. 8 Kaalinsabay, namumulat 


ang mga mamamayan para tutulan 
at labanan ang mga anti-nasyunal 
at anti-demokratikong imposisyon 
ng imperyalismong US at China at 
ipaglaban sa isang rebolusyonaryong 
paraan ang pagkakamit ng 
panlipunang hustisya na malaon 
nang ipinagkakait sa pinakamalawak 
na hanay ng mga uring api't 
pinagsasamantalahan. 


Ang tiranya, anti-nasyunal at anti- 
mamamayang rehimeng Duterte 
ang mismong humuhukay sa sarili 
nitong libingan at ng mapang-api 
at mapagsamantalang sistemang 
kinakatawan nito. 


Mga Prospek at Hamon para sa Panibagong Pagsulong at ang Ating 


mga Tungkulin 


Wins tinatanaw ng pagbuti ang lugmok na 
ekonomya ng Pilipinas at ng pandaigdig na sistema 


ng monopolyo-kapitalismo sa darating na mga taon. 
Niyanig ng pandemya ang pundasyon ng pandaigdig na 
ekonomya na lumikha ng gahiganteng dislokasyon at 
kaguluhan sa maraming mga bansa sa lahat ng kontinente 


sa daigdig. 


Haharapin ng buong mundo ang 
isang bugbog na ekonomya at mas 
matagalang resesyon at depresyon. 
Higit na itutulak ang agos ng pagbaba 
ng sahod, papalaking disempleyo 
at lumalalim na di pagkakapantay- 
pantay. Tinamaan nang matindi 
ng pandemya ang milyon-milyong 
negosyo na humaharap sa potensyal 
na pagkalugi oras na natigil at natuyo 
ang suportang subsidyo ng mga 
gubyerno. Palalakasin ng Covid-19 
ang agos ng di pagkakapantay- 
pantay at istagnant na sahod ng may 
mababang-kasanayan sa paggawa 
(low-skilledlabor). Ang kilusang Black 
Lives Matter sa US at kahalintulad na 
malalaking protestang masa sa mga 
bansa sa Latin America, Europe, Asia 
at Africa na sinindihan ng Covid-19 
ay nakaugat sa dati nang umiiral 
na malalim na di pagkakapantay- 
pantay, pasismo, sosyal-sobinismo, 
rasismo at xenophobia. Inilantad 
din ng pandemya ang malalim 
na bulnerabilidad na nilikha ng 
neoliberalismo sa mga ekonomya ng 
mga nasabing bansa. 

Kahit 
nakapagtuklas 
at sinimulan 
na ang 
produksyon ng 
bakuna laban 
sa Covid-19 ng 
ilang kumpanyang pharmaceutical, 
malayo pa sa pagkalutas ang 
pandemya sa mga bansa. Kinopo 
na ng mga imperyalistang bansa ang 
66 porsyento ng suplay ng bakuna 
at ang natitirang 34 porsyento ang 
siyang paghahati-hatian ng iba pang 
atrasadong mga bansa. Magiging 
matagalan ang epekto ng pandemya 
sa mga ekonomya ng mga bansa sa 
buong mundo at sa pandaigdig na 
sistema ng monopolyo-kapitalismo. 


Samantala, ang umiigting na 
kontradiksyon sa pagitan ng US at 
China na humantong sa pagkakasira 
ng kanilang relasyon ay maaaring 
magdala sa mundo sa panibagong 
Cold War. Higit na palulubhain nito 
ang tension at kaguluhan sa daigdig. 
Ito ang mga kalagayang haharapin 
ng mga kilusan para sa pambansang 


pagpapalaya at sosyalismo. 


Malaking” hamon para sa 
Partido at rebolusyonaryong 
kilusan kung papaano mabilis na 
pag-iisahin at. pamumunuan ang 
masa ng sambayanang Pilipino sa 
likod ng programa ng pambansa- 
demokratikong 575s7rebolusyon ng 
bayan sa gitna ng mga kumukulong 
usaping pambansa at panlipunan. 


Naghahanap 7 ang 7B87mamamayan 
ng alternatibo sa malakolonyal 
at malapyudal na sistema sa 


Pilipinas na bulok at bangkarote sa 
kaibuturan. Ang Partido at iba pang 
suhetibong pwersa ng rebolusyon 
lamang ang tanging makapagbibigay 
nito sa malawak na mamamayang 
Pilipino. Alinsunod dito, tupdin natin 
ang mga sumusunod na tungkulin at 
panawagan: 

Pagkaisahin ang mamamayang Pilipino 
sa Programa para sa Demokratikong 


Rebolusyon ng Bayan 


Kailangang patuloy na ipalaganap 
at ipaunawa sa pinakamalawak 
na hanay ng mamamayan ang 
nilalaman ng Programa ng Partido 
Komunista ng Pilipinas para sa 
Demokratikong Rebolusyon ng 
Bayan. Malaon nang naghahanap ang 
sambayanang Pilipino ng solusyon 
at alternatiba sa kasalukuyang bulok 
na sistemang panlipunan ng lokal 
na mga naghaharing-uri sa bansa. 
Ang malakolonyal at malapyudal na 
sistema sa Pilipinas na pinaghaharian 
ng malalaking Bburges-kumprador- 
panginoong maylupa't burukratang 
kapitalista ang dahilan ng dantaong 
pagkaatrasado at malaganap na 
kahirapan at kaapihan na nararanasan 
ng bumubuo sa 97 porsyento ng 
populasyon ng Pilipinas--ng masang 
manggagawa, magsasaka at iba pang 
uring anakpawis at petiburgesya sa 
kalunsuran na pinagsasamantalahan 
ng tatlong salot sa lipunang Pilipino-- 
ang imperyalismo, pyudalismo at 
burukrata-kapitalismo. 


Ang programa para sa 
demokratikong rebolusyon ng bayan 
ay isang programa na layuning 
wakasan” ang.” 5“ mapang-api. at 
mapagsamantalang malakolonyal at 
malapyudal na sistema sa Pilipinas. 
Dahil hindi kailanman isusuko ng 
reaksyunaryong uri ng malaking 
kumprador at panginoong maylupa 
ang kanilang kapangyarihan, kailangan 
ng sambayanang Pilipino na tahakin 
ang landas ng armadong rebolusyon 
at kailangan nilang magpunyagi sa 
matagalang digmang bayan hanggang 
makamit ang ganap na tagumpay. 


Sa larangan ng pulitika, isusulong 
ang rebolusyonaryong kilusang masa 
ng batayang masang anakpawis 
ng mga manggagawa, magsasaka 
at panggitnang saray ng lipunan. 
Nasa gulugod ang Partido at 
pinamumunuan ng proletaryado ang 
kilusang masang ito. Ultimong layunin 
na maitatag ang demokratikong 
gubyernong bayan, isang gubyernong 
koalisyon o nagkakaisang prente 


ng lahat ng 
lipunan--ng 


uring 
uring 
magsasaka, petiburgesyang lungsod 


inaapi sa 
manggagawa, 


at panggitnang BB burgesya--kapag 
naipasakamay ng sambayanan ang 
kapangyarihan. Papawiin at aalisin 
ang batayang makapagsamantala 
ang mga imperyalista at lokal na 
naghaharing uri sa masang anakpawis. 
Gagarantiyahan ang mga karapatang 
pang-ekonomya at pampulitika ng 
mamamayan, karapatan sa serbisyong 
panlipunan, kalusugan, edukasyon at 
iba pa. Palalawakin ang saklaw ng 
serbisyong panlipunan lalo ng sistema 
ng publikong kalusugan. 


Sa larangan ng ekonomya, itatatag 
ang ekonomiyang umaasa-sa-sarili 
na malaya sa dayuhang monopolyo- 
kapitalismo at pyudalismo. 
Ipatutupad ang tunay na reporma sa 
lupa at ilulunsad ang pambansang 
industriyalisasyon at agad na sisimulan 
at gagawing posible ang sosyalistang 
konstruksyon. Pangangalagaan 
ang pambansang patrimonya at 
pangangalagaan ang kalikasan para sa 
sustenableng pag-unlad. Hahawakan 
ng demokratikong estado ng bayan 
ang pinakamapagpasyang salik ng 
ekonomya kabilang ang mga banko at 
iba pang pinansyal na institusyon, mga 
estratehikong empresa, pinagkukunan 
ng hilaw na materyal at mga kagamitan 
sa transportasyon at komunikasyon. 
Titiyakin ang planadong pag-unlad 
ng ekonomya upang maitatag ang 
pundasyon ng sosyalismo. 


Sa larangan ng militar, bubuuin 
at palalakasin ang Bagong Hukbong 
Bayan sa ilalim ng  absolutong 
pamumuno ng Partido Komunista 


ng Pilipinas bilang pangunahing 
instrumento ng sambayanan para 
durugin sa pamamagitan ng digmang 
bayan ang makinaryang burukratiko- 
militar ng estado ng malalaking 
kumprador at panginoong maylupa 
at hawanin ang daan sa pagtatatag ng 
mgalokal na organo ng kapangyarihang 
pampulitika. Estratehikong linya 
ng digmang bayan ang matagalang 
kubkubin ang kalunsuran mula 
kanayunan hanggang maging posible 
nang agawin ang kapangyarihan sa 
mga kalunsuran. 


Sa larangan ng kultura, 
ipapalaganap sa sambayanan ang 
pambansa, syentipiko at pangmasang 
kultura at edukasyon at lalabanan ang 
lahat ng  kontra-rebolusyonaryong 
kaisipan sa pamamagitan ng 
mga kampanya sa edukasyon at 
impormasyon. Igagalang ang kalayaan 
sa pag-iisip at paniniwala. Itataguyod 
at paiigtingin ang patriyotikong 
diwa.” ng sambayanang Pilipino 
laban sa imperyalismo at kolonyal 
na mentalidad. Itataguyod ang 
pagmamamahal at pagpapahalaga 
sa pambansang pamana sa kultura. 
Itataguyod ang pangingibabaw ng 
siyentipikong edukasyon sa paniniwala 
sa pamahiin at sadyang paghadlang sa 
kaalaman. Paglilingkurin ang syensiya 
at teknolohiya sa lahatang-panig na 
pag-unlad ng lipunan. Palalawakin 
ang libreng edukasyong publiko. 


Sa larangan ng relasyong 
panlabas, aktibong itataguyod ang 
nagsasariling patakarang panlabas 
at pagpapaunlad ng mga relasyon sa 
antas ng mga bayan, mamamayan, 
partido at gubyerno alinsunod sa 

prinsipyo ng proletaryong internasyunalismo. Bibigyan ng pangunahing halaga 
ang pakikipagkapatiran sa mga rebolusyonaryong pwersa at mga kilusan sa 
ibayong-dagat na nakikibaka para sa pambansang kalayaan, kapayapaan at 
kaunlaran laban sa imperyalismo. Itatatag ng demokratikong gubyernong 
bayan ang relasyong diplomatiko sa lahat ng mapagkaibigang bayan alinsunod 
sa 5 prinsipyong gumagabay ng relasyong internasyunal: mutwal na paggalang 
sa teritoryal na integridad at soberanya, mutwal na walang agresyon, walang 
panghihimasok sa mga panloob na usapin ng isa't isa, pagkakapantay-pantay at 
mutwal na suporta at mapayapang pakikipamuhay. 


Hinihikayat ang lahat na pag-aralan ang buong Programa sa Demokratikong 
Rebolusyon ng Bayan na pinagtibay ng Ikalawang Kongreso ng Partido Komunista 
ng Pilipinas para higit na maunawaan ang nilalaman ng mga partikular na 


programa ng DRB. 


Buuin ang malawak na nagkakaisang 
prenteng anti-Duterte at puspusang labanan 
ang pasismo at terorismo ng estado 


Hinog ang batayan para buuin ang 
malawak na nagkakaisang prenteng 
anti-Duterte. Ginawa itong posible ng 
brutal, madugo at kamay-na-bakal na 
paghahari ng rehimen sa ipinatutupad 
nitong pekeng gera laban sa iligal 
na droga, sa gerang henosidyo sa 
mamamayang Bangsamoro at sa 
kontra-rebolusyonaryong gera laban 
sa mamamayang Pilipino. Sa ngalan 
ng diumanong anti-komunismo at 
anti-terorismo, pinakakawalan nito 
ang pasismo at terorismo ng estado 
laban sa armadong kilusan ng CPP- 
NPA-NDFP, mga ligal na progresibong 
organisasyon, aktibista, kritiko mula 
sa hanay ng masmidya, simbahan, 
akademya, medical at legal profession 
at kahit sa burges na oposisyon. 


Patuloy na nahihiwalay ang 
rehimen sa malawak na mamamayan 
dahil sa mga ipinatutupad nitong anti- 
mamamayan at anti-demokratikong 
patakaran sa larangan ng pulitika, 
ekonomya, patakarang “panlabas 


Nite JUSTICE v 
“torAlL EXTRA (| win 
JUDICIAL KILLING 


at lipunan. Kabilang dito ang 
pagpataw ng mabigat na pasaning 
buwis sa mamamayan sa ilalim ng 
TRAIN 1 at 2, pagsupil sa kalayaang 
sibil) pamamahayag, akademiko at 
karapatang tao, at pagpapakawala 
ng terorismo ng estado laban sa 
mamamayan sa pamamagitan ng mga 
mapanupil na batas. 


Humaharap sa malakas na 
oposisyon at paghamon mula sa 
malawak na hanay ang Anti-Terror Law 
ni Duterte di lamang sa parlamentaryo 
ng lansangan kundi sa Korte Suprema 
at larangang ligal. Nilalabanan ng 
mamamayan at ng rebolusyonaryong 
kilusan ang bisyosong red-tagging 
ng NTF-ELCAC at ng AFP-PNP sa 
paraang hayag at lihim, ligal at iligal, 
at armado't hindi armado. 


Lumalaki ang internasyunal na 
pagkakahiwalay ni Duterte dahil sa 
inilunsad nitong malupit at madugong 
gera laban sa iligal na droga. Lubhang 
nababahala si 
Duterte at mga 
pasistang kasapakat 
sa gagawing 
imbestigasyon 
at pag-uusig ng 
International 
Criminal Court (ICC) 
sa krimen nito laban 
sa. sangkatauhan. 
Kamakailan nabuo 
ang pandaigdig 
na koalisyon sa 
karapatang-tao na 


PROGRAMA PARA SA 
DEMOKRATIKONG 
REBOLUSYON NG 
BAYAN 


binubuo ng iba't ibang simbahan na 
nasa labas ng bansa, mga abogado at 
lider sa pulitika sa ilalim ng Investigate 
PH. Nagboluntaryo ng tulong ang 
koalisyong ito sa ICC sa pagdinig at 
pag-iipon ng mga ebidensya kaugnay 
sa mga krimen laban sa sangkatauhan 
ni Duterte at mga upisyal ng kanyang 
gubyerno. 


Hindi lamang mga kaso ng paglabag 
sa karapatang-tao kaugnay sa gera 
kontra-iligal na droga ni Duterte ang 
iimbestigahan kundi isasama rin ang 
ginagawang red-tagging ng gubyerno 
sa mga aktibista, tagapagtaguyod 
ng karapatang-tao, mga abogado, 
doktor, titser at mga lider relihiyoso 
at ang pag-uugnay sa kanila sa NPA. 
Layon ng grupong ito na isumite ang 
resulta ng imbestigasyon sa ICC para 
litisin si Duterte at mga upisyal ng 
Pilipinas na sangkot sa ekstra-hudisyal 
na pagmamaslang. Pangungunahan 
ang Investigate PH ng International 
Coalition for Human Rights in the 
Philippines. 


Sa harap nang mabilis na 
pagkakahiwalay ng tiranong si Duterte, 
kailangang puspusang ilunsad ang 
iba't ibang tipo ng kampanyang masa 
para tuloy-tuloy na ihiwalay ang 
rehimeng Duterte sa loob at labas 
ng bansa. Palawakin ang ugnayan at 
pagtutulungan ng lahat ng positibong 
grupo at kilusan laban sa pasismo 
at tiranya ng rehimeng Duterte. 
Paunlarin ang ugnayan sa mga 
organisasyon at kilusan sa ibayong- 
dagat upang higit pang palawakin ang 
nagkakaisang hanay na lumalaban sa 
tiranikong rehimen ni Duterte. 


26 DISYEMBRE 2020 


15 KALATAS 


Pamunuan ang paglaban ng masa ng 
sambayanan para isulong ang kanilang 
pambansa at demokratikong mithiin 


Ang 7 sadsad.”“8“na.: kabuhayan 
ng mamamayan dulot ng krisis 
at pandemya ay nagbubukas ng 
maraming paborableng pagkakataon 
para. pukawin,  organisahin at 
pakilusin nang maramihan ang masa 
sa mga puputok na maiinit na isyung 
panlipunan. Tungkulin ng Partido na 
pamunuan ang masa at pumaloob sa 
mga pakikibakang pang-ekonomya at 
pampulitika ng mamamayan. 


Ang mga isyu at kahilingan sa 
kagyat na ayuda at trabaho sa harap 
ng pandemya at mga kalamidad ay 
may potensyal na magpakilos nang 
marami upang igiit ng gutom na 
mamamayan sa bulok at pabayang 
gubyerno ang kagyat na pagpapabuti 
sa kanilang kabuhayan at kagalingang 
panlipunan. Ang garapal na panunupil 
at paglapastangan sa karapatang 
pantao at ang brutalidad ng mga pulis 
at militar ay kayang pag-isahin ang 
malawak na hanay ng sambayanan 
upang labanan ang tiranya ng 
rehimeng Duterte. 


Sa kalunsuran, organisahin ang 
paglaban ng masang manggagawa 
para igiit ang karapatan sa pag- 


uunyon at pakikipagtawaran sa mga 
kapitalista, ipaglaban ang pagpapataas 
ng sahod at labanan ang mga iskema 
ng ibayong pagpiga ng tubo mula sa 
paggawa ng mga manggagawa tulad 
ng flexible labor, kontraktwalisasyon 


at kaswalisasyon. Dapat pamunuan 
ang paglaban ng mga manggagawa 
laban sa kriminalisasyon sa kilusang 
paggawa ng estado at red-tagging sa 
militanteng unyonismo. 


Pakilusin ang mga kabataang 
estudyante at titser sa pagtatanggol ng 
kanilang mga karapatan at kalayaang 
akademiko gayundin ang pagtutol 
sa patuloy na komersyalisasyon ng 
sistema ng edukasyon at pagsama 
ng kalidad nito. Tutulan ang 
pagpapalayas at paggiba ng mga 
tahanan ng mga maralitang-lungsod 
para bigyang-daan ang pagbubukas 
ng malalaking negosyo at proyekto 
ng gubyernong Build, Build, Build. 
Gayundin, dapat na ilantad at labanan 
ang pagsosona ng mga pulis sa mga 
maralitang komunidad sa tabing ng 
kampanya laban sa iligal na droga 
at ang red-tagging sa mga lider ng 
komunidad sa mga eryang relokasyon. 


Ang paulit-ulit na paglait, pag- 
alimura, pagmamaliit at paghamak 
ni Duterte sa kababaihan bilang 
paksa ng sekswal na pang-iinsulto at 
pagmamalabis ay dapat na puspusang 
ilantad at labanan. 8 Pukawin ang 
masang kababaihan sa pagtatanggol 
na kanilang karapatan, kagalingan, 
proteksyon at bilang Bs kapantay 
ng kalakihan sa pook-trabaho at 
opurtunidad sa lipunan. 


Ang petiburgesyang-lungsod 
ay dumadanas ng pagdausdos ng 
kabuhayan at katayuan sa lipunan 
dahil sa krisis at pandemya. Unti- 
unting nasasaid ang kanilang impok 
dahil sa pagbawas ng gastos ng 
mga employer, pagpapatupad ng 
flexible work scheme at paghihigpit 
ng sinturon. Nagiging balisa sila 
sa kanilang kalagayan at mabilis na 
namumulat sa kabulukan at katiwalian 
ng rehimen. 


Sa kanayunan, kailangang isulong 
at pamunuan ng Partido ang mga 
antipyudal na pakikibaka ng masang 
magsasaka para ibaba ang sistema 
ng partihan sa ani, itaas ang sahod 
ng mga manggagawang-bukid, itaas 
ang presyo ng mga produktong 
bukid sa farmgate at pawiin ang 
praktis ng usura at mga pandaraya 
ng mga komersyante-usurero sa 
timbang, presyo at patung-patong 
na kolateral sa mga pautang. Sa 
mga lugar na kinakaya na ng lakas 
ng kilusang magsasaka at armadong 
pakikibaka, selektibong ipatupad ang 
maksimum na layunin ng rebolusyong 
agraryo para kumpiskahin ang mga 
lupaing pag-aari ng mga despotikong 
panginoong maylupa, mga sagad- 
saring. 8 kontra-rebolusyonaryo at 
imperyalista para libreng ipamahagi sa 
masang magsasaka na wala at kulang 
sa lupang mabubungkal partikular ang 
nasa batayang saray. 


Pukawin, organisahin at pakilusin 
ang pambansang minorya para 
labanan ang pambansang pang- 
aapi at sobinismong itinataguyod ng 
reaksyunaryong estado. Organisahin 
ang paglaban ng mga pambansang 
minorya para ipagtanggol ang 
kanilang lupang ninuno at 
kabuhayan laban sa pangwawasak 
ng mga dambuhalang minahan at 
plantasyon ng mga kumprador at 
dayuhan. Ilantad at labanan ang 
pangangamkam ng lupaing ninuno 
ng mga katutubong mamamayan 
sa likod ng programa at batas ng 
reaksyunaryong gubyerno tulad ng 
National Greening Program, Mining 
Act of 1995 o RA 7942, NIPAS Law, 
CADC-CALC at mga kaugnay na 
programang inilalako ng NCIP. 

Paigtingin ang pakikibakang bayan laban sa 
imperyalismong US at China 


Nasa gitna ang Pilipinas 
ng dalawang nag-uumpugang 
imperyalistang kapangyarihan, ang 
US at China, para sa geopulitikal 
na kontrol at impluensya sa West 
Philippine Sea (WPS). Mahalaga 
at estratehiko ang pagkontrol sa 
karagatang ito bilang internasyunal 
na rutang pangkalakalan. Sa mapang 
nine-dash-line ng China, sinaklaw nito 
ang bahagi ng teritoryo ng Pilipinas 
sa Spratlys at nagtayo ito ng mga 
artipisyal na islang militar sa mga 
bahura na tuwirang humahamon sa 
hegemonya ng US at nanghihimasok 
sa soberanya at teritoryo ng bansa. 
Bilang tugon, pinadalas ng US ang 
patrulyang panghimpapawid at 
paglalayag ng mga barkong pandigma 
sa karagatang saklaw ng WPS sa 
ngalan ng freedom of navigation at 
pagprotekta sa ruta ng international 
maritime trade. 


Kapwa mahalaga sa US at China 
ang kontrol at pag-impluensya sa 
Pilipinas. Pinatitigas ng US ang 
relasyon sa Pilipinas sa pamamagitan 
ng pagbibigay ng ayudang militar 
sa anyo ng pagsasanay sa AFP sa 
kontra-insurhensya, ” modernisasyon 
ng “depensa at mga - sandata, 
pagpapalakas ng inteligens at mga 
joint training exercise sa ilalim ng 


Visiting Forces Agreement (VFA), 
Enhanced Defense.:7“8“Cooperation 
Agreement. (EDCA), Acquisition 
and Cross-Servicing Agreement 


(ACSA) at Mutual Defense Treaty. 
Samantala, nagbubuhos naman ang 
China ng bilyon-bilyong pautang para 
pondohan ang mga flagship project 
sa ilalim ng programang Build, Build, 
Build ni Duterte. 


Ipinapataw ng imperyalismo ang 
neoliberal na reseta sa Pilipinas upang 
ibayong pigain ng sarplas na halaga 
ang paggawa ng manggagawang 
Pilipino, dambungin ang likas na 
yaman ng bansa at patuloy na ilubog 
ang ekonomya sa mabibigat na 
kundisyon ng pautang at panatilihin 
itong pre-industrial at agrikultural. 


Dapat mariing tutulan at labanan 
ang imperyalistang imposisyon sa 
ekonomya at interbensyong militar sa 
Pilipinas ng US. Dapat na puspusang 
ilantad ang mga di pantay at makaisang 
panig na kasunduang pinapasukan 
ng reaksyunaryong estado sa mga 


imperyalistang bansa tulad ng sa US at 
China. Ilunsad ang mga kampanyang 
masa at pakilusin ang pinakamalawak 
na hanay ng mamamayan sa paglaban 
sa hegemonyang ambisyon ng US 
at China sa Pilipinas sa balangkas 
ng isang kumprehensibong kilusang 
anti-pasista, anti-imperyalista. at 
antipyudal. 

Isulong ang matagalang digmang bayan 
at magpakahusay sa mga taktika ng 


pakikidigmang gerilya 


Patuloy” na. magpunyagi sa 
matagalang digmang bayan. Isulong 
ang 5Bs malaganap at 5 masinsing 
pakikidigmang gerilya batay sa 
lumalawak at lumalalim na suporta 
ng mamamayan. Ito ang angkop at 
wastong linyang militar sa yugto ng 
estratehikong depensiba. 


Sumulong mula sa maliit at 
mahina tungo sa malaki at malakas. 
Pangibabawan ang mga limitasyon at 
kaliitan pa ng ating armadong pwersa 
kumpara sa mas superyor na kaaway na 
higit na nakalalamang sa bilang, armas, 
lohistika't rekurso at organisasyon. 
Sa pamamagitan ng mahusay na 
paggamit ng superyor na taktikang 
gerilya, magagawang patamaan sa 
ulo at katawan ang palalong kaaway, 
durugin ang mahina at nahihiwalay na 


pwersa at kumpiskahin ang kanilang 
sandata. Isang naglalakad na armori 
ang kaaway. Habang patuloy na 
pinauunlad ng kaaway ang kalidad 
ng kanilang kagamitang militar at 
armas, laging nariyan ang potensyal 
na mapasakamay ito ng mga 
pwersang gerilya sa pamamagitan ng 
matatagumpay ng batayang taktikal 
na opensiba na iba't iba ang tipo. 


Masterin ang moda ng operasyon 
ng platun bilang pinauunlad nating 
saligang pormasyon ng hukbong 
bayan. Dapat magpakahusay sa 
pleksibleng pagtatalaga ng mga bahagi 
ng platun kapag nagtitipon, kumakalat 
at lumilipat. Hindi kailangang 
palaging tipon ang platun. Kumakalat 
ito sa mga iskwad at ang iskwad sa 
mga tim kapag naggagawaing masa at 

nagpapalawak at kung ipinahihintulot 
ng sitwasyong militar. Dapat na 
gawin ang pagkalat sa maiksing 
radyus nang may tumatayong sentro 
de grabidad ng mga iskwad at tim 
na nakadispers. Sa ganito, mabilis 
itong makakapagtipon kapag may 
sitwasyong militar o kapag lumitawang 
gintong pagkakataon para maglunsad 
ng taktikal na opensiba sa nahihiwalay 
at mahinang bahagi ng kaaway na 
nag-ooperasyon. Ginagawa nito ang 
paglipat para iwasan ang malakas 
na atake ng kaaway, pinasusuntok 
ang kaaway sa hangin para pagurin 
at naghihintay ng pagkakataon para 
magkontra-opensiba. Sa ganito, 
parating mahahawakan ng platun 
ang inisyatiba at mapapanatili ang 
aktibong postura para magtanggol o 
magkontra-opensiba. 


Sa anumang pagkakataon, dapat na 
iwasan ang absolutong konsentrasyon 
at absolutong dispersyon ng mga 
pwersa sa isang larangang gerilya o 
teatrong gerilya. Sa una, inilalagay 
natin sa panganib na mailagay ang 
mga pwersang gerilya na absolutong 
nakatipon sa mapagpasyang mga 
sagupaan at mapinsala nang malaki 
kapag inatake ng superyor na pwersa 
ng kaaway. Sa pangalawa, inilalagay 
natin sa panganib na paisa-isang 
malipol ang mga maliliit na pwersang 
nakadispers na walang sentro ng 
lakas-militar na magiging tipunan 
kapag isinailalim sa mga operasyong 
paghanap at paglipol ng kaaway. 


Ang linya para ipreserba ang 
pwersa ay aktibong magtanggol. 
Kapag isinasailalim ang mga yunit ng 
hukbong gerilya sa isang larangang 
gerilya o subrehiyunal na eryang 
militar sa tuloy-tuloy na kampanyang 
supresyon ng kaaway, ginagawa natin 


ang aktibong depensa sa balangkas ng 
mga kontra-kampanya at mga labanan. 
Hindi dapat bitiwan ang inisyatiba 
at maitulak ang maliit at mahina pa 
nating pwersa sa pasibidad. 


Sa lahat ng pagkakataon, dapat 
iwasan ang mga labanan na di natin 
pinaghandaan, wala sa ating inisyatiba 
at hindi kayang ipanalo. Dapat 
na iwasan ang mga depensibang 
labanan at kaswalti sa mga labanang 
ito. Kailangang laging nakahanda 
ang isip ng bawat elemento ng yunit 
gerilya sa posibilidad na mapalaban 
anumang oras. Kung kaya, sa lahat 
ng panahon, kailangang tuloy-tuloy 
na itaas ang kahandaan at alerto ng 
yunit--naglalakad man, nakahimpil o 
nagpapahinga. Laging tiyakin na may 
planong pandepensa, may sistema ng 
talabantay, plano ng maniubra, team 
work at suportahan sa pamumutok, 
at plano sa ligtas na pag-atras kapag 
napalaban. Abutin sa pang-araw- 
araw na pagkilos ang antas ng 
disiplina at kasanayan ng isang regular 
at panlabang pwersa. 


Maging mahusay sa pagkakatuto 


sa leksyon mula sa mapapait 
na karanasan at 
pansamantalang mga 
kabiguan. Turo nga 
ni Mao, “matuto sa 
pakikidigma 'mula sa 
pakikidigma.” Wika 
naman ni Sun Tzu, 


“kilalanin ang sarili at 
kilalanin ang kaaway, 
sa sandaang labanan, 
sandaan na tagumpay.” 


Maging mahusay sa paglalapat ng 
mga saligang turong ito sa pang-araw- 
araw na pagkilos ng mga yunit gerilya. 


Esensyal sa pakikidigmang gerilya 
ang baseng masa na pagmumulan 
ng balon ng suportang masa. Ang 
kumbinasyon ng paborableng tereyn 
at relatibong makapal na populasyon 
ang ideyal sa pakikidigmang gerilya. 
Habang sa maraming pagkakataon, 
magagamit na bentahe sa maniubra ng 
mga pwersang gerilya ang mabundok 
at magubat na tereyn, mahaharap ito 
sa labis na kahirapan at sitwasyong 
lantay-militar kapag s manipis o 
mahina ang suportang masa. Kaya sa 
pagbubuo at pagpapalawak ng mga 
larangan at sonang gerilya, kailangang 
kumbinahin ang pagkilos sa mabundok 
at magubat na tereyn, bulubunduking 
kapatagan, tabing haywey at tabing 
dagat. Magagamit na bentahe at 
mamaksimisa ang ganitong tereyn 
sa makilos na operasyon ng mga 
pwersang gerilya. 


Sa maraming karanasan natin, 
hindi kayang saklawin ng maraming 
nag-ooperasyong kolum ng kaaway 
na bumibilang ng ilang kumpanya at 
batalyon ang bawat pulgada ng ating 
mga larangang gerilya. Basta't may 
suportang masa, magagawang ikutan 
at iwasan ng maliit na pwersang 
gerilya ang malaking operasyon ng 
kaaway upang di malagay sa lantay na 
sitwasyong militar. Bentahe ng mga 
pwersang gerilya ang kaalaman at 
kabisadong tereyn para sa mabilis na 
maniubra at kontra-maniubra para sa 
aktibong depensa. 

26 DISYEMBRE 2020 


Palakasin ang Partido sa ideolohiya, pulitika at 


organisasyon 


Pamalagiang tungkulin ng 
Partido na patuloy na magpalakas sa 
ideolohiya, pulitika at organisasyon 
upang pamunuan ang masa at isulong 
ang Bs pambansang 5 demokratikong 
rebolusyon, tiyakin ang sosyalistang 
hinaharap ng rebolusyon at tanawin 
ang komunismo. Patuloy na mag-aral 
at magpakalubhasa sa paggamit ng 
Marxismo-Leninismo-Maoismo bilang 
pinakasiyentipiko at  pinakasulong 
na teoryang gabay sa rebolusyong 
Pilipino. 

Labanan ang katamaran sa pag- 
aaral ng teorya. Magpakabihasa at 
magsinop sa kongkretong pagsusuri sa 
kongkretong kalagayan, paglalagom 
ng karanasan at paggamit ng teorya 
ng MLM para gabayan ang ating 
rebolusyonaryong praktika. Labanan 
ang lahat ng tipo ng suhetibismo-- 
ang dogmatismo at emperisismo-- 
na pumipinsala sa tuloy-tuloy na 
pagsulong ng rebolusyon. Iniluluwal 
ang una sa kabiguang ilapat ang 
teoryang MLM sa rebolusyonaryong 
praktika, at ang pangalawa, ng 
kabiguang iugnay at itaas ang 
rebolusyonaryong praktika sa teorya. 
Sa parehong kaso, nagpapakita ito ng 
kababaan ng pag-unawa at paggamit 
sa MLM bilang gabay sa paglutas 
sa mga praktikal na problema sa 
rebolusyon. 


Patuloy na ipalaganap ang tatlong 
antas ng edukasyon sa Partido, ang 
primarya, intermedya at abanteng 
kurso upang sandatahan ang buong 
kasapian ng rebolusyonaryong teorya 
at prinsipyo ng MLM. Malaking 
tagumpay natin sa larangang ito ang 
pagpapatapos ng abanteng kurso ng 
Partido sa mga kadre mula rehiyon 
hanggang sa antas ng mga komiteng 
probinsya/SR at marami-raming bilang 


sa antas ng mga komite sa larangang 
gerilya at komiteng seksyon sa 
kalunsuran. Mahigit kalahati naman 
ng kasapian ng Partido ay napagtapos 
na ng primaryang kurso ng Partido 
habang ang malaking mayorya ng 
mga pultaym at signipikante sa mga 
nasa KT ng mga SPL ay nabigyan na ng 
intermedyang kurso. 


Patuloy na magsanay at linangin 
ang kakayahan ng mga kadre sa lahat 
ng antas at andana ng organisasyon 
ng Partido. Paramihin ang mga 
kadreng mula sa uring manggagawa 
at kabataang nakapag-aral. Sa 
kanayunan, paramihin ang mga kadre 
ng Partido mula sa hanay ng mga 
maralita at magsasakang intelektwal. 
Mahusay na pagkumbinasyunin ang 
mga kadreng manggagawa, kabataang 
intelektwal at magsasaka gayundin ng 
mga kadreng matatagal na at mga bata 
upang mapalakas ang kumposisyon 
ng kadreng bag-as sa hukbong bayan. 


Itaas ang pag-unawa ng 
kasapian ng Partido sa prinsipyo ng 
demokratikong sentralismo. Tiyakin 
lagi ang solidong pagkakaisa ng mga 
komite ng Partido sa lahat ng antas. 
Bantayan at bakahin ang paglitaw 
at paglakas ng liberalismo, ultra- 
demokrasya, sektarismo, kaisipan ng 
maliit na grupo at burukratismo. Mga 
manipestasyon ito ng burges at pyudal 
na impluensya na nakapagpapahina sa 
militansya ng Partido bilang abanteng 
destakamento ng proletaryado at 
pinunong pampulitika ng masa. 


Paunlarin ang pagiging kritikal-sa- 
sarili, mababang-loob, pagiging bukas 
sa puna at kahandaang tumanggap 
ng pagkakamali at higit sa lahat ang 
pagwawasto sa mga kakulangan at 
kamalian. Ang prinsipyo ng pagpuna 
at pagpuna-sa-sarili ang sandata 
ng Partido sa pagpapanatili ng 
mahigpit na pagkakaisa at disiplina at 
pagwawaksi ng lahat ng hindi malusog 
na impluensya ng bulok na lipunan at 
maling tunguhin ng pag-iisip sa loob 
ng Partido. 


Sumpa ng Partido Komunista ng Pilipinas 
Mula sa Seksyon 4, Artikulo 1, Saligang Batas ng PKP-MLM 


“Ako, si 


, ay nagpapahayag 


ng aking lubos na pagsang-ayon sa teorya at praktika ng 
Marxismo-Leninismo-Maoismo, sa Programa at Saligang 

Batas ng Partido Komunista ng Pilipinas at sa lahat ng desisyon ng mga 
nakatataas na organo ng Partido at ng yunit ng Partidong kinatatalagahan ko. 


“Sumusumpa akong tutupdin ang lahat ng tungkulin at pananagutan ko sa 
abot ng aking makakaya, patataasin ang aking proletaryong rebolusyonaryong 
kamulatan, paglilingkurang lagi ang sambayanan at magiging malapit sa kanila, 
ipagtatanggol at ipaglalaban ang kapakanan ng sambayanan, pananatilihing 
mataas ang dangal at prestihiyo ng Partido, pangangalagaan ang kaligtasan 
ng Partido at lahat ng kasama ko buhay ko ma'y ialay kung kinakailangan, 
buong katapatang pupunahin ang mga kamalian at kahinaan ko at ng aking 
mga kasama upang mapabuti ang paggawa at estilo ng paggawa batay sa 
tumpak na makauring paninindigan at upang mabuo ang pagkakaisa at lakas, 
at isusulong ang kapakanan ng Partido at ng masa. Gagamitin ko ang lahat 
ng pagkakataon upang maipalaganap ang Marxismo-Leninismo-Maoismo at 
maipatupad ang proletaryong rebolusyonaryong linya ng Partido.” 


26 DISYEMBRE 2020 

Paunlarin ang pakikipagtulungan sa lahat ng positibong pwersa at kilusan 
sa ibayong-dagat 


Paunlarin ang bilateral na relasyon sa mga 
mapagkaibigang partido, kilusan at progresibong 
entidad sa ibayong-dagat para sa rebolusyong 
Pilipino at armadong pakikibaka sa Pilipinas. 
Magbuo at paunlarin ang pinakamalawak na 
suportang pulitikal para sa demokratikong 
rebolusyon ng bayan. 


Tungkulin ng kilusang masa ng mga 
manggagawa, magsasaka, kabataan, kababaihan 
at iba pang seksyon ng petiburgesyang lungsod 
ang umugnay at magpaunlad ng relasyon sa 
katapat nilang mga kilusan sa ibayong-dagat. 
Pagsikapan na magkaroon ng internasyunal na : ' 
komponente ang mga inilulunsad na kampanyang masa sa loob ng bansa upang higit na palawakin ang nagkakaisang 
prente at para ihiwalay ang bulok at kasalukuyang naghaharing rehimen sa Pilipinas. 


Linangin ang lahat ng maaaring pagkunan ng suportang internasyunal para sa rebolusyon sa Pilipinas. Makatwiran 
na tumanggap ang Partido at rebolusyong Pilipino ng lahat ng maaaring tulong mula sa mga anti-imperyalistang kilusan 
at kapatid na mga partido sa labas ng bansa sa harap ng malaking ayudang ekonomiko't militar na tinatamasa ng 
rehimeng Duterte mula sa mga imperyalistang bansa at sa harap ng papalaking interbensyong militar ng US sa Pilipinas 
para sugpuin ang rebolusyonaryong kilusang pinamumunuan ng Partido Komunista ng Pilipinas. 


WD wi "IE ! 
Mabuhay ang ika-52 Anibersaryo ng 
Partido! 


Isulong ang demokratikong rebolusyong 
bayan hanggang sa tagumpay! 


Mabuhay ang sambayanang Pilipino! 


Pm 

